title: Puhti

text: Puhti on kahden naisen esiintyvä musiikkia, tanssia, näyttelemistä ja performanssia yhdistävä kokoonpano, jonka lähtökohtana on karjalaisuus. Puhdissa esiintyvät musiikin maisteri Anne-Mari Kivimäki (pääinstrumentti harmonikka) ja tanssitaiteen maisteri Reetta-Kaisa Iles (o.s. Pirhonen). Iles on muun muassa Tsuumin tanssija ja Kivimäki soittaa myös Hehkumossa.


title: Puhti

text: Puhdin ohjelmiston käsikirjoittajana ja ohjaajana on toiminut kuopiolainen Johanna Keinänen. Kokoonpano on ottanut vaikutteita muun muassa Suistamosta kotoisin olleelta harmonikansoittajalta Ilja Kotikalliolta.


title: Puhti

text: Puhti on nettisivujensa luonnehdinnan mukaan "hullun koheltavaa, välillä herkistyvää, iloista ja paatoksellista tanssijan ja muusikon yhteistyötä". Puhtin esityksissä on tilanteeseen liittyvää improvisaatiota, huumoria ja luontevaa vuorovaikutusta yleisön kanssa. "Kivimäen ja Pirhosen yhteistyötä täytyy ihailla. Komediassa ajoitus on tärkeintä ja sen nämä naiset hallitsevat täydellisesti. Soitto, laulu ja tanssi lyövät heidän työskentelyssään tasavahvasti kättä." --Aamulehti, syyskuu 2007, Merja KoskiniemiPuhdin ensilevy Arkistomatkaoppaat CD+DVD (LEMPI002) julkaistiin Kaustinen Folk Music Festivalilla 10. heinäkuuta 2006.


title: Puhti

text: Puhti sai 11. tammikuuta 2008 Kansanmusiikin ja -tanssin edistämiskeskuksen vuoden Wäinö -tunnustuspalkinnon.Vuoden Wäinöksi nimetään kansanmusiikin tai kansantanssin alalla toimiva henkilö, ryhmä tai taho, jolle halutaan osoittaa tunnustusta taiteellisista tai pedagogisista ansioista, elämäntyöstä tai esimerkiksi merkittävästä innovaatiosta alalla. Tunnustus liittyy kansanmusiikin ja kansantanssin alalla kulloinkin meneillään olevaan yleisteemaan.


title: Puhti

text: Puhti nimitettiin Kaustinen Folk Music Festivalin Juhlayhtyeeksi 2006. Tieto julkistettiin Folklandia-risteilyllä 6. tammikuuta 2006.


title: Eva Ahlström

text: Eva Ahlström (o.s. Holmström, 21. tammikuuta 1848 – 19. joulukuuta 1920) oli Ahlström-yhtiön johtaja ja yhtiön perustajan Antti Ahlströmin toinen vaimo. Antti Ahlströmin kuoltua vuonna 1896 hänestä tuli perheyrityksen liiketoiminnan johtaja.


title: Eva Ahlström

text: Eva Ahlströmin kaudella vuonna 1907 muodostettiin A. Ahlström Osakeyhtiö, jonka johtajana hän toimi. Lastensa kanssa hän oli yhtiön osaomistaja. Hän johti yritystä kahdeksan vuotta. Hän oli Suomen ensimmäinen naispuolinen teollisuusjohtaja. Siinä tehtävässä hän oli maltillinen uudistaja. Hän teki myös mittavaa hyväntekeväisyys- ja kulttuurityötä.


title: Outokummun Erä- ja luontokeskus

text: Outokummun Erä- ja luontokeskus on monipuolinen luontokohde Outokummun keskustan läheisyydessä. Alueella on leirikeskus, leirintäalue, 12 järven melontareitti, luontopolkuja, laavut ja kota, kalastusalue ja Lasten Kalakeidas.


title: Outokummun Erä- ja luontokeskus

text: Alueelle ovat leimallista kapeat, korkeat harjut. Pitkin harjuja, järvien ympäri, kulkevat 3–7 kilometrin mittaiset luontopolut. Osa alueesta sopii myös liikuntaesteisille.


title: Outokummun Erä- ja luontokeskus

text: Luontokeskuksessa järjestetään myös opastettua kalastusta, patikointia, eräruokailua, melontaa ja lumikenkäkävelyä.


title: Outokummun Erä- ja luontokeskus

text: Lasten Kalakeidas on esteetön ja mittava retkeily- ja kalastustukikohta. Ongintalaiturit ovat helppokulkuisia ja turvallisia. Alle 12-vuotiaille ja liikuntaesteisille kalastus on Kalakeitaalla maksutonta.


title: Inge vanhempi

text: Inge vanhempi tai Inge Stenkilinpoika ( ja "Inge Stenkilsson") oli muistitietojen mukaan Ruotsin kuningas noin vuosina 1080–1084 ja 1088–1105. Ingen isä oli Stenkil. Hänen veljensä Halsten oli eräiden lähteiden mukaan Ingen hallitsijakumppani, mutta toisten lähteiden mukaan Halsten hallitsi yksin lyhyen ajan noin vuonna 1066. Inge mainitaan muun muassa paavin kirjeessä ""Ingo gloriosus Suetonum Rex"" ("Inge, ruotsalaisten kunnioitettava kuningas").


title: Inge vanhempi

text: Legendan mukaan Inge oli kristitty ja, kun hän kieltäytyi uhraamasta aasa-jumalille käräjillä, syrjäyttivät sveeanmaalaiset hänet ja valitsivat kuninkaakseen Uhri-Svenin. Inge palasi kuitenkin noin vuonna 1087 ja tappoi Uhri-Svenin sekä poltti Uppsalan pakanatemppelin.


title: Aleksander Lindeberg

text: Aleksander Lindeberg (12. toukokuuta 1917 Donin Rostov, Venäjä – 8. joulukuuta 2015 Helsinki) oli suomalainen taidemaalari ja kuvittaja.


title: Aleksander Lindeberg

text: Lindebergin isä oli suomenruotsalainen lääkäri ja äiti venäläinen. Venäjän vallankumouksen jälkeisinä vuosina perhe tuli Suomeen, mutta isän koulutusta ei hyväksytty Suomessa, joten perhe muutti ensin Saksaan, sieltä Viroon ja lopulta 1932 Viipuriin. Lindebergin äidinkieli oli venäjä, ruotsia hän oppi Viipurissa ja suomea myöhemmin elämän varrella.


title: Aleksander Lindeberg

text: Lindberg oli sotien aikaan TK-piirtäjänä, sitten kustannusyhtiö WSOY:n kuvittajana. Rudolf Koivu -palkinto hänelle on myönnetty kahdesti.


title: Jussi Taavetti Haataisen sijaiskärsimys

text: Jussi Taavetti Haataisen sijaiskärsimys on Sasu Punasen kirjoittama pakinakokoelma sisällissodasta. Teos ilmestyi vuonna 1929, ja sen on kustantanut helsinkiläinen Kustannusosakeyhtiö Kansanvalta. Kirja on sidottu, ja siinä on 135 sivua.


title: Leonid Popov

text: Leonid Ivanovitš Popov (, s. 31. elokuuta 1945 Oleksandrijassa, Kirovohradin alueella, Ukrainan SNT:ssä, Neuvostoliitossa) on entinen neuvostoliittolainen kosmonautti.


title: Leonid Popov

text: Popov oli ilmavoimien lentäjä ja hänet valittiin kosmonauttikoulutukseen 27. huhtikuuta 1970. Hän lensi Sojuz 35-, Sojuz 40- ja Sojuz T-7 -lennoilla ollen avaruudessa 200 vuorokautta ja 14 tuntia. Hän siirtyi eläkkeelle kosmonauttijoukoista 13. kesäkuuta 1987.


title: Leonid Popov

text: Popov on naimisissa ja perheessä on kaksi lasta.


title: Juri Romanenko

text: Juri Viktorovitš Romanenko (, s. 1. elokuuta 1944 Koltubanovski, Orenburgin alue, Venäjän SFNT, Neuvostoliitto) on entinen neuvostoliittolainen kosmonautti, joka on kahdesti saanut Neuvostoliiton sankari -mitalin (16. maaliskuuta 1978 ja 26. syyskuuta 1980).


title: Juri Romanenko

text: Hän oli Neuvostoliiton ilmavoimien lentäjä, sotilasarvoltaan eversti.


title: Juri Romanenko

text: Hän toimi seuraavien lentojen päällikkönä:


title: Juri Romanenko

text: Juri Romanenko vietti avaruudessa yhteensä 430 vuorokautta ja 20 tuntia.


title: World Series of Poker 2006

text: Vuoden 2006 World Series of Poker (WSOP) -pokeriturnaus alkoi 25. kesäkuuta 2006 satelliittiturnauksilla, varsinaiset WSOP-pelitapahtumat alkoivat 26. kesäkuuta perinteisellä vuosittaisella kasinotyöntekijöiden turnauksella. 28. ja 29. kesäkuuta pelattiin Tournament of Champions -kutsukilpailu. Kaikkiaan pelattiin 45 turnausta, joiden voittaja sai rahapalkinnon lisäksi kultaisen WSOP-rannekkeen. 10000 dollarin osallistumismaksun no limit texas hold 'em -pääturnaus alkoi 28. heinäkuuta ja sen finaalipöytä päättyi 10. elokuuta.


title: World Series of Poker 2006

text: Kaikki pelit käytiin Rio All Suite Hotel and Casinolla Las Vegasissa, Nevadassa. Vuonna 2006 pääturnauksen finaalipöytä pelattiin ensimmäistä kertaa muualla kuin Binion's Horseshoe -kasinolla.


title: World Series of Poker 2006

text: Pääturnauksen ykköspalkinto oli 12 miljoonaa Yhdysvaltain dollaria, joka suurin yksittäisessä pokeriturnauksessa koskaan maksettu voittosumma. Summa on myös suurempi kuin yhdenkään urheilutapahtuman voitosta maksettu summa. Turnauksen 12 parasta ansaitsivat yli miljoonaa dollaria.


title: World Series of Poker 2006

text: Vuoden 2006 50 000 dollarin H.O.R.S.E.-turnauksessa oli WSOP-historian kallein osallistumismaksu ("buy-in"). Tämän turnauksen ykkönen voitti vuoden 2006 turnausten toiseksi korkeimman ykköspalkinnon (1 716 000 dollaria).


title: World Series of Poker 2006

text: Eniten rahasijoja vuonna 2006 saavuttivat Humberto Brenes ja Phil Hellmuth, molemmat olivat rahoilla kahdeksan kertaa. Jeff Madsen, joka voitti kaksi turnausta ja selvisi kahdessa muussa finaalipöytään (ollen molemmilla kerroilla kolmas), valittiin WSOP:n vuoden pelaajaksi. Madsen oli samalla historian nuorin WSOP-rannekkeen voittaja. Phil Hellmuth pelasi myös neljä kertaa finaalipöydässä ja voitti yhden rannekkeen. Hellmuth voitti kymmenennen rannekkeensa, samaan ovat aiemmin kyenneet vain Doyle Brunson ja Johnny Chan. William Chen voitti Madsenin tapaan kaksi turnausta.


title: World Series of Poker 2006

text: WSOP:n vuoden 2006 pääturnaukseen (tapahtuma #39) oli 10000 dollarin osallistumismaksu. Koska pelaajia oli ennätykselliset 8773, heidät oli jaettu neljälle eri avauspäivälle (1A-1D), jonka jälkeen jokaisessa ryhmässä oli 800 pelaajaa. Sen jälkeen pelaajat jaettiin kahteen eri päivinä pelanneeseen ryhmään (2A ja 2B) ja tämän jälkeen pelattiin yhtenä ryhmänä. 8. elokuuta jäljellä oli yhdeksän pelaajaa kunnes 10. elokuuta Jamie Goldista tuli vuoden 2006 pokerin maailmanmestari.


title: World Series of Poker 2006

text: Normaalin 10 000 dollarin aloitusmerkkien lisäksi uutuutena WSOP:ssa oli "all-in"-nappi. Tällä kolikolla pelaaja pystyi ilmoittamaan laittavansa kaikki merkkinsä pottiin.


title: World Series of Poker 2006

text: Beigejä 50 000 dollarin pelimerkkejä, jotka olivat käytössä vuonna 2005, ei käytetty vuonna 2006. Sen sijaan pelissä oli mukana mandariinikeltaisia 25000 dollarin merkkejä. Ensimmäistä kertaa WSOP:n historiassa 100 000 dollarin pelimerkit otettiin käyttöön seitsemäntenä pelipäivänä. Merkit olivat mintunvihreitä ja niissä oli mustat reunatäplät nykyisten keltamustien 1 000 dollarin merkkien tapaan.


title: World Series of Poker 2006

text: Entiset mestarit putosivat turnauksesta seuraavasti:Turnauksessa pelasi myös useita muilta aloilta kuin pokerista tunnetuksi tulleita henkilöitä. Näitä olivat muun muassa Hank Azaria, Paul Azinger, Charles Barkley, Richard Brodie, Dean Cain, Tony Cascarino, Denny Crum, Steve Davis, Shannon Elizabeth, Salvatore (Sully) Erna, James Garner, Brad Garrett, Michael Greco, Ron Jeremy , Joanna Krupa, Lennox Lewis, Matthew Lillard, Norm Macdonald, Tobey Maguire , Mekhi Phifer, Laura Prepon, Antonio Tarver, Wil Wheaton ja Jimmy White.


title: HMS Nairana (1917)

text: HMS Nairana oli postilaivan rungolle vuonna 1917 rakennettu Britannian kuninkaallisen laivaston vesilentokoneiden emälaiva.


title: HMS Nairana (1917)

text: "Nairana" liitettiin palvelukseen otettaessa osaksi Suurta laivastoa, jossa se palveli ensimmäisen maailmansodan loppuun. Alus lähetettiin vuonna 1919 osana brittiläistä siirtoarmeijaa Vienanmerelle tukemaan alueen operaatioita. Alukselta lähetetyt lentokoneet pommittivat Alakurttia elokuussa 1919.


title: HMS Nairana (1917)

text: Alus myytiin vuonna 1920 Tasmanian Steamship Companylle.


title: HMS Nairana (1917)

text: Aluksella palvelleet konetyypit olivat:


title: Epilepsialiitto

text:
Epilepsialiitto ry - Epilepsiförbundet rf - on suomalainen valtakunnallinen kansanterveys- ja vammaisjärjestö, joka on perustettu vuonna 1969. Siihen kuuluu 23 epilepsiayhdistystä ja yli 10 000 jäsentä, joista suurin osa on epilepsiaa sairastavia henkilöitä.
Potilasjärjestönä liiton ensisijainen tehtävä on toimia kansalaisvaikuttajana ja edunvalvontajärjestönä. Liitto tarjoaa vapaaehtoistoimijoille monenlaisia vaikuttamisen ja vertaistoiminnan mahdollisuuksia yhdessä jäsenyhdistystensä kanssa. Lisäksi liitto jäsenyhdistyksineen toimii tiedottajana epilepsiaa sairastaville ja heidän omaisilleen. Epilepsialiitto tarjoaa myös neuvontaa ja kuntoutumiskursseja. Vakituisia työntekijöitä on 18. Kursseilla toimii vuosittain noin 80 sosiaali- ja terveysalan sekä opetusalan ammattilaista määräaikaisissa työsuhteissa. Liitto käynnisti kuntoutustoiminnan vuonna 1974.


title: Epilepsialiitto

text: Epilepsialiiton logo on vaaleanvihreä liekki. Se kuvastaa liiton arvoja, jotka ovat tasa-arvo, ihmisen kunnioittaminen, asiakaslähtöisyys ja jatkuva kehittyminen. Liekkiä käytetään myös kansainvälisesti epilepsiapotilasjärjestöjen tunnuksissa. Liiton visiona on epilepsiaa sairastavien ihmisten oikeus ja mahdollisuus hyvään, omaehtoiseen elämään.


title: Efialtes Trakhislainen

text: Efialtes Trakhislainen (; Herodotos kirjoittaa nimen muodossa , "Epialtes") oli kavaltaja, joka paljasti persialaisille joukoille tien kreikkalaisten joukkojen selustaan Thermopylain solassa. Teko auttoi persialaisia voittamaan Thermopylain taistelun 480 eaa.


title: Efialtes Trakhislainen

text: Kreikkalaiset joukot olivat valinneet Thermopylain solan paikaksi, jossa Persian joukot pysäytettäisiin. Sanottiin, että sola on niin kapea, että siitä voivat ajaa vain yhdet vaunut kerrallaan. Sola voitiin kuitenkin kiertää pitkin oikopolkua, joka vei vuorien yli Thermopylain eteläpuolella ja yhtyi alkuperäiseen tiehen sen kohdan takana, missä kreikkalaisten asemat olivat. Herodotoksen mukaan paikalliset asukkaat tunsivat polun hyvin.


title: Efialtes Trakhislainen

text: Efialteen persialaisilta odottama palkkio tuli tyhjän arvoiseksi, kun he hävisivät Salamiin meritaistelussa. Hän pakeni Thessaliaan. Pylain Amfiktyonit tarjosivat hänestä palkkion kuolleena. Herodotoksen mukaan Athenades surmasi hänet jostain muusta syystä noin 470 eaa. Silti spartalaiset palkitsivat Athenadeen.


title: Onni Peltonen

text: Onni Evert Peltonen (27. elokuuta 1894 Jyväskylän maalaiskunta – 11. syyskuuta 1969 Jyväskylä) oli veturinkuljettaja ja sosiaalidemokraattinen kansanedustaja ja ministeri.


title: Onni Peltonen

text: Peltosen vanhemmat olivat seppä "Joonas Peltonen" ja "Henriikka Juusonen". Käytyään kansakoulun Peltonen oli metallimiehenä ja rautasorvaajana vuoteen 1919 saakka. Valtionrautateillä Peltonen toimi ylimääräisenä veturinlämmittäjänä 1919–1921 ja vakinaisena lämmittäjänä 1921–1930. Suoritettuaan veturinkuljettajan tutkinnon 1924 hän oli vt. veturinkuljettaja noin viisi vuotta ja sitten II luokan veturinkuljettaja 1930–1940 ja I luokan 1940–1953. Peltonen oli myös Jyväskylän maalaiskunnan kunnallinen ammattientarkastaja 1930–1935.


title: Onni Peltonen

text: Peltonen oli SDP:n kansanedustajana 1933–1961 Vaasan läänin itäisestä vaalipiiristä valittuna. Politiikan eturiviin hän nousi 1945 tultuaan valituksi SDP:n eduskuntaryhmän puheenjohtajaksi. Hän oli eduskunnan toinen varapuhemies 1958. Ministerinä Peltonen toimi kulkulaitosten ja yleisten töiden ministerinä Paasikiven III hallituksessa 1945–1946 ja sosiaaliministerinä Pekkalan hallituksessa 1946–1948. Hän oli kulkulaitosten ja yleisten töiden ministeri Fagerholmin hallituksessa 1948–1950, Kekkosen II hallituksessa 1951 ja Kekkosen III hallituksessa 1951–1952. Viimeksi Peltonen oli sosiaaliministerinä Kekkosen V hallituksessa 1954–1956. Peltonen oli jäsenenä Suomen ja Neuvostoliiton YYA-sopimusneuvotteluissa maalis-huhtikuussa 1948.


title: Onni Peltonen

text: Hallituksen jäsenenä hän vastusti sotasyyllisten tuomioita 1946 (eriävä mielipide hallituksen pöytäkirjaan) ja 1948 YYA-sopimuksen sotilaallista osaa. Presidentti Paasikivi merkitsi päiväkirjaansa keskusteluja Peltosen kanssa: 4.3.1948, 9.3.-11.3.1948 ("Peltonen - - ei voi olla mukana tekemässä sotilasliittoa - -"), 13.4.1948 ("- - ottaen kaikki asianhaarat huomioon hän hyväksyy sopimuksen".)


title: Onni Peltonen

text: Peltonen oli presidentin valitsijamiehenä vuosien 1931, 1937, 1940, 1943, 1950 ja 1956 presidentinvaaleissa. Kunnallispolitiikassa hän toimi aluksi lyhyen kauden 1920-luvulla Jyväskylän maalaiskunnan kunnanvaltuuston varapuheenjohtajana ja myöhemmin pitkään Jyväskylän kaupunginvaltuuston jäsenenä.


title: Onni Peltonen

text: SDP:n 1950-luvun puoluehajaannuksessa Peltonen arvosteli riidan molempia osapuolia. Hänen johtamansa Jyväskylän työväenyhdistys pyrki tasoittelemaan riitaa ja antamaan tilaa molemmille riitapuolille. Kun lopulta oli valittava jompikumpi puoli, Peltonen valitsi ns. leskisläiset eli puolueen enemmistön.


title: Onni Peltonen

text: Peltonen vapautettiin valtakunnanoikeudessa 1953 syytteestä niin sanotussa salaputkijutussa. Syytteen vuoksi hän kuitenkin erosi ministerin tehtävästä.


title: Jussi Raatikainen

text: Juho (Jussi) Raatikainen (12. lokakuuta 1898 Kivijärvi – 13. syyskuuta 1978 Nurmijärvi) oli toimittaja ja sosiaalidemokraattinen kansanedustaja ja ministeri.


title: Jussi Raatikainen

text: Raatikaisen vanhemmat olivat mäkitupalainen "Antti Raatikainen" ja "Sofia Hakkarainen". Käytyään kansakoulun Raatikainen työskenteli rakennustyömiehenä jha kirvesmiehenä Kivijärvellä. Suoritettuaan kansakoulun veistonohjaajan tutkinnon 1916 hän oli veistonohjaajana Kivijärvellä 1916–1925. Raatikainen kävi Työväen Akatemian 1927 ja opiskeli kolme lukukautta Yhteiskunnallisessa korkeakoulussa. Opintojen jälkeen Raatikainen oli Jyväskylässä Työn Voima -lehden toimitussihteerinä 1929–1933 ja päätoimittajana 1930. Kansan Voima -lehden päätoimittajana Raatikainen oli Sortavalassa 1933–1939 ja Joensuussa 1940–1941. Hän oli myös Kansan Voima Oy:n taloudenhoitaja 1934–1936. Raatikainen oli Karjalan liiton toimitsija vuodesta 1941 ja Rintamamiesliiton toiminnanjohtaja.


title: Jussi Raatikainen

text: SDP:n kansanedustajana Raatikainen oli 1936–1944 Viipurin läänin itäisestä vaalipiiristä, 1945–1947 Kymen läänin itäisestä vaalipiiristä ja 1948–1950 Kymen läänin vaalipiiristä. Hän oli II maatalousministeri ja II sisäasiainministeri Fagerholmin I hallituksessa 1948–1950.


title: Jussi Raatikainen

text: Raatikainen oli kunnallispolitiikassa mukana Kivijärven kunnanvaltuuston jäsenenä, Sortavalan kaupunginvaltuuston jäsenenä, hoitokunnan puheenjohtajana ja vt. kaupunginjohtajana.


title: Jussi Raatikainen

text: Raatikainen tuomittiin valtakunnanoikeudessa 1953 sakkoihin osuudestaan ns. salaputkijutussa.


title: Jussi Raatikainen

text: Raatikaisen poika oli mm. Yleisradion pääjohtajana toiminut Erkki Raatikainen.


title: Sekretiini

text: Sekretiini on ruoansulatuksen peptidihormoni, joka osallistuu mahan, haiman ja maksan eritystoiminnan säätelyyn. Sekretiiniä erittyy verenkiertoon pohjukaissuolen limakalvon rauhasten S-soluista. S-soluja on myös vähäisemmissä määrin tyhjäsuolessa (ohutsuolen alkuosassa).


title: Sekretiini

text: Sekretiini osallistuu ruoansulatuskanavan happamuuden säätelyyn. Sekretiinin eritys käynnistyy, kun mahasta saapuu hapanta ruokasulaa pohjukaissuoleen. Sekretiinin vaikutuksesta mahan parakriinisolujen haponeritys vähenee. Samalla se saa haiman rauhasten sentroasinaarisolut erittämään enemmän bikarbonaattia, joka pohjukaissuoleen saapuessaan neutraloi ruokasulan happamuutta ja suojelee näin suolistoa vaurioilta.


title: Sekretiini

text: Maksassa sekretiini lisää sapen tuotantoa. Sekretiinin eritys toimii yhdessä kolekystokiniinin kanssa, joka saa aikaan sappirakon supistumisen. Tällöin suolistoon saapuva sappi auttaa yhdessä haiman lipaasin kanssa saattamaan ruokasulassa olevan rasvan imeytyvään muotoon.


title: Sekretiini

text: Sekretiini osallistuu myös kehon vesitasapainon säätelyyn vaikuttamalla hypotalamuksen, aivolisäkkeen ja munuaisten soluihin.


title: Sekretiini

text: Sekretiinin CAS-numero on 1393-25-5.


title: Rahoitusmarkkinat

text: Rahoitusmarkkinat eli finanssimarkkinat tarjoavat rahoitusta erilaisiin rahoitustarpeisiin. Rahoitusjärjestelmän tehtävä kansantalouden kannalta on välittää rahoitusta ylijäämäisiltä taloudellisilta toimijoilta alijäämäisille siten, että pääomaresurssit olisivat mahdollisimman tehokkaassa ja kannattavassa käytössä. Ylijäämäsektoriin kuuluvat tyypillisesti kotitaloudet ja alijäämäsektoriin yritykset. Rahoitusmarkkinat ovat kapitalismiin ja markkinatalouteen perustuvan kansantalouden kulmakivi. Rahoitusmarkkinat koostuvat useista erilaisista markkinoista.


title: Rahoitusmarkkinat

text: Rahoitusmarkkinoiden tehtävänä on:


title: Rahoitusmarkkinat

text: Lisäksi myös maksuvälineiden luonti sekä maksunvälityspalvelut ovat tärkeitä. Näiden toimintojen ylläpito edellyttää infrastruktuuria, joka käsittää järjestelmän maksujen välitykseen ja selvittämiseen () maksuvälineillä. Lisäksi tarvitaan järjestelmä pääomamarkkinatapahtumien selvittämiseksi (), johon kuuluvat: osakkeet, joukkovelkakirjalainat ja johdannaisinstrumentit.


title: Jukka Ojaranta

text: Jukka Uolevi Ojaranta (15. helmikuuta 1933 Turku – 10. heinäkuuta 2003 Espoo) oli turkulainen kalastaja ja salakuljettaja. Hän toimi 1960-luvulta alkaen Helsingissä laittoman alkoholin myyjänä Punavuoressa sekä myöhemmin salakuljettajana. Hänen liikanimensä oli Turun-Jukka.


title: Jukka Ojaranta

text: Ojaranta upotti 1980-luvun alussa myrkkytynnyreitä eteläisellä Saaristomerellä Dragsfjärdin vesillä ns. Dragsfjärdin myrkkyskandaalissa. Hän jäi kiinni ja sai tuomion törkeästä jätehuoltorikoksesta.


title: Jukka Ojaranta

text: Ojarannan oli tarkoitus kuljettaa suomalaisten yritysten Nokia Oy ja Keskuslaboratorio Oy ongelmajätteitä muun muassa PCB-jätettä mereen upotettavaksi. Upotus oli määrä tehdä Hiidenmaan vesillä, jonne Ojarannan kertoman mukaan venäläiset olivat upottaneet taistelukaasuja ja muita vaarallisia jätteitä. Ojarannan troolari joutui kuitenkin matkalla vaikeuksiin kovassa merenkäynnissä ja tynnyrit oli pakko rei'ittää ja laskea mereen aluksesta jo Dragsfjärdin vesillä.


title: Jukka Ojaranta

text:
Ojaranta sai kahden vuoden neljän kuukauden vankeustuomion ja myös kolme jätteitä välittäneen "Euro Industri Oy":n johtohenkilöä tuomittiin vankeusrangaistuksiin. Jätteet alun perin tuottaneita yrityksiä ei sen sijaan rangaistu.
Ojarannan rikoksessa käyttämä troolari Normandie makasi sittemmin pitkään hylkynä Espoonlahdessa, kunnes vietiin kaatopaikalle ongelmajätteeksi luokiteltuna.


title: Vilho Väyrynen

text: Vilho Ferdinand Valdemar Väyrynen (12. maaliskuuta 1912 Kemijärvi – 23. maaliskuuta 2000 Rovaniemi) oli asianajaja, sosiaalidemokraattinen kansanedustaja ja ministeri.


title: Vilho Väyrynen

text: Väyrysen vanhemmat olivat suutarimestari Antti Väyrynen ja Hilda Susanna Kujala. Hän kirjoitti ylioppilaaksi Oulun lyseosta 1932. Helsingin yliopistossa Väyrynen opiskeli ensin matematiikkaa, mutta vaihtoi alaa ja suoritti ylemmän oikeustutkinnon 1943. Varatuomarin arvon hän sai 1946. Väyrysen puoliso vuodesta 1938 oli Hellin Paavola, perheeseen syntyi kolme lasta. Talvisodassa Värynen toimi komppanianpäällikkönä, jatkosodassa hän toimi lisäksi myös esikuntatehtävissä kapteeniksi ylennettynä. Väyrynen osallistui myös Lapin sotaan. Sotien jälkeen hän toimi Tornion tuomiokunnan notaarina 1945–1946 ja asianajajana Rovaniemellä 1946–1977. Järjestysoikeuden pormestari Väyrynen oli Rovaniemellä 1971–1978.


title: Vilho Väyrynen

text: Väyrynen oli SDP:n kansanedustajana Lapin läänin vaalipiiristä 1948–1962. Hän oli sisäasiainministerinä Fagerholmin II hallituksessa 1956–1957 ja oikeusministerinä samassa hallituksessa kahden kuukauden ajan 1956 keväällä. Väyrynen oli presidentin valitsijamies vuosien 1950 ja 1956 vaaleissa. Kunnallispolitiikassa hän toimi pitkään Rovaniemen kauppalanvaltuuston ja kaupunginvaltuuston puheenjohtajana, samoin kuin kaupunginhallituksen jäsenenä. Joukko ministereitä ja virkamiehiä pantiin syytteeseen vuonna 1960 ns. kätilöopiston jutussa, jossa Helsingin Kätilöopiston rakennustöiden urakoitsijaksi oli valittu lähes konkurssissa ollut rakennusliike Teora Oy. Valtakunnanoikeus tuomitsi seuraavana vuonna Väyrysen ja entisen ministerin Aarre Simosen sakkoihin virkavirheestä.


title: Vilho Väyrynen

text: Väyrynen julkaisi useita teoksia, mukaan lukien elämäkerralliset muistelmat "Suutarin poika porrastiellä" (1979):


title: Quiriguá

text: Quiriguá on mayojen historiallinen kaupunki Guatemalassa, Izabalin departementissä. Unesco lisäsi kohteen maailmanperintöluetteloon vuonna 1981. Alue on tunnettu erityisesti steeloistaan.


title: Quiriguá

text: Quiriguá syntyi nykyisen Hondurasin puolella olleen mayakaupunki Copánin vaikutuksesta. Ensimmäiset merkit ihmisasutuksesta ovat noin vuodelta 200. Kukoistuksessaan kaupunki oli kuitenkin mayojen myöhäisklassisessa vaiheessa noin vuosina 600–900. Quiriguá oli rikkaan itsehallinnollisen valtion keskus. Jade- ja obsidiaanikauppa rikastutti kaupunkia, joka kuitenkin tuntemattomasta syystä ajautua rappioon 800-luvulla.


title: Quiriguá

text: Quiriguássa on raunioita ja asutusten jäänteitä usealta vuosisadalta, mutta merkittävimmät monumentit ovat 700-luvulta, jolloin kaupunkia muokattiin merkittävästi vastaamaan sen asemaa kuninkaallisena asuinpaikkana. Ensimmäinen kaiverrettu monumentti on vuodelta 692. Steeloja pystytettiin kaupunkiin viiden vuoden välein. Niiden koko kasvoi jatkuvasti ja viimeinen yksittäinen steela vuodelta 771 on 10,5 metriä korkea ja painaa 65 tonnia.


title: Tuulivoima Tanskassa

text: Tuulivoima Tanskassa kehittyi öljykriisin innoittamana, koska Tanska oli hyvin öljyriippuvainen. Vuonna 1988, kaksi vuotta Tšernobylin ydinvoimalaonnettomuuden jälkeen, tanskalaiset kielsivät lailla ydinvoiman rakentamisen.


title: Tuulivoima Tanskassa

text: Tanska päätti elokuussa 2008 rakentaa 2012 mennessä maailman suurimman 400 MW tuulivoimapuiston. Tuulivoiman osuus Tanskan sähköstä oli 21,3 % vuonna 2007.


title: Tuulivoima Tanskassa

text:
Vuonna 2007 tuulivoima laski Tanskassa sähkön hintaa 0,5 c/kWh. Tanskan tuulivoima halvensi jonkin verran sähköä myös sen naapurimaissa
ja sähkön kulutuksesta on jopa maksettu hetkellisesti sähkömarkkinoilla.


title: Tuulivoima Tanskassa

text: Tanska on johtava tuulivoiman tuottaja maailmassa. Tanskassa sähköstä 20 % tuotetaan tuulella. Tanskassa on eniten tuulivoimaa henkeä kohti 576 kW 1000 henkeä kohti, kun vastaava määrä Saksassa on 269 kW ja Suomessa 21 kW v. 2007 Tanskan tuulivoimasta oli 78 % yksityisessä omistuksessa ja 22 % sähköyhtiöiden omistuksessa vuonna 2004.


title: Tuulivoima Tanskassa

text: Tanska varautuu investoimaan tuulivoimaan yli 50 % sähkönkulutuksestaan vuoteen 2025 mennessä. Vuonna 2005 Tanskassa oli uusiutuvaa energiaa 17 %. Euroopan Unionin ehdotus on velvoite lisätä määrä 30 %:n vuoteen 2020 mennessä.


title: Tuulivoima Tanskassa

text: Tanska ei itse käytä kaikkea tuulivoimalla tuotettua sähköä. Tanskan fossiiliset energianlähteet, biopoltto ja tuonti kattavat suuren osan Tanskan sähkön kulutuksesta (vuosivaihtelut suuria). Silloin kun tuulee, sähkön hinta romahtaa, mikäli kulutus on pientä. Tällöin Norja vähentää vesivoiman tuotantoa ja käyttää sen sijaan edullista tanskalaista tuulisähköä. Toisaalta silloin kun ei tuule, Norjassa lisätään vesivoiman tuotantoa ja sitä viedään Tanskaan, joten Norjan ja Tanskan tuuli- ja vesivoima tukevat hyvin toisiaan. Tuulivoima ei kuitenkaan vähennä CO2 päästöjä koko tuotantonsa vertaa johtuen siitä, että säätövoimana käytetään myös fossiilisia polttoaineita.


title: Tuulivoima Tanskassa

text: Puolet maailman tuuliturbiineista tuotetaan Tanskassa. Tanskan tuuliturbiiniteollisuus on maailman laajin. 90 % sen tuotannosta menee vientiin. Tanskalaisilla on noin 38 % osuus tuulivoiman kansainvälisistä markkinoista. Vestas on tanskalainen maailman suurin tuuliturbiinien valmistaja. Yrityksellä on 20 829 työntekijää (2008). Liikevaihto oli 3 850 milj. € vuonna 2006, ja jo 6 035 milj. € vuonna 2008. Vestaksella on aiemmin ollut ongelmia kannattavuuden kanssa, mutta liikevoitto vuonna 2008 oli 511 milj. €.


title: Tuulivoima Tanskassa

text: Vuonna 2006 maailman tuulivoimamarkkinat olivat 18 miljardia euroa ja kapasiteetin vuosikasvu 32 % vuodessa. Tanskan energiatekniikan vienti kolminkertaistui 10 vuodessa. Vuonna 2006 se oli 8,4 % Tanskan koko viennistä..


title: Tuulivoima Tanskassa

text: Vestas teki ensimmäisen tuuliturbiinin vuonna 1979. Tuulivoima työllisti 21 612 tanskalaista vuonna 2006 ja 21 008 vuonna 2005


title: Tuulivoima Tanskassa

text: The Danish Wind Industry Association perustettiin vuonna 1981. Yhdistykseen kuuluu 140 tanskalaista yritystä ja 99,9 % tuuliturbiinin valmistajista.


title: Tuulivoima Tanskassa

text: 86 % tanskalaisista suosii tuulivoimaa verrattuna fossiilisiin polttoaineisiin. 75 % tuulivoimasta on yksityisessä omistuksessa. Tanskalainen hintatakuujärjestelmä tekee investoinnin helpoksi maanviljelijöille ja perustetuille tuulimyllyosuuskunnille.


title: Tuulivoima Tanskassa

text: Tanskalaisten tekemän tutkimusten mukaan off-shore tuulivoimaloiden ympäristövaikutukset meriympäristöön ovat kestävän kehityksen mukaisia. Vuoden 2006 lopussa valmistuneessa raportissa mainostetaan, että monilla Euroopan mailla on suunnitelmia off shore -tuulivoimaloista. Todennäköisesti osa projekteista on odottanut tämän YVA-selvityksen valmistumista. Raportin mukaan Isolla-Britannialla on suunnitteilla 3 800 MW uutta tuulivoimaa, Ruotsi on hyväksynyt 800 MW ja Saksa 5 000 MW. Kiinnostuneita ovat myös Espanja, Belgia, Ranska, Yhdysvallat ja Kanada.


title: Tuulivoima Tanskassa

text:
Vindeby Lollandissa (1991) oli maailman ensimmäinen tuulipuisto. Siellä on 11 kpl 450 kW:n turbiineja. Muita pilottiprojekteja olivat Tunø Knob (1995) ja Middelgrunden (2000). Sen jälkeen
rannikolla Rønland (2003), Frederikshavn (2003) ja Samsø (2003).


title: Tuulivoima Tanskassa

text: Puiston kapasiteetti on 160 MW. Turbiinit ovat 560 metrin päässä toisistaan. Vattenfall osti 2006 tanskalaiset energiayhtiöt Elsam ja Energy E2. Vattenfallilla on nyt 25 % Tanskan energiamarkkinoista. Samalla Vattenfall sai Horns 1 Rev offshore tuulipuistosta 60 %. Dong Energy omistaa 40 %.


title: Tuulivoima Tanskassa

text: Kapasiteetti 160 MW riittää 150 000 kodin sähkönkulutukseen. Tuulipuisto suunniteltiin 2002–03. Siinä on 72 tuuliturbiinia 8 rivissä 10 km:n päässä rannalta. Korkeus on noin 110 metriä. Elsam oli vastuussa Nynes offshore tuulipuiston asennuksista ja ylläpidosta. Heinäkuussa 2006 Vattenfall osti 60 % Nystedin tuulipuistosta. Puiston omistaa yhteisyritys, jossa Dong Energy:lla on 80 % ja E.ON Ruotsilla 20 %. Maaliskuussa 2006 EU:n komissio hyväksyi tanskalaisten voimayhtiöiden yhdistymisen: Dong, Elsam, Energy E2 ja Nesa ja Frederiksberg Forsyning ja Københavns Energi, siten että syksystä 2006 omistussuhde on yllä mainittu.Tuulivoima on hinnaltaan kilpailukykyistä, jos öljyn hinta pysyy korkeana ja hiilidioksidia verotetaan. Tanska varautuu investoimaan tuulivoimaan yli 50 % sähkönkulutuksestaan vuoteen 2025 mennessä. Suurin osa lisättävästä tuulivoimasta suunnitellaan sijoitettavaksi off shore.


title: Tuulivoima Tanskassa

text: Tanskan talous on kasvanut 25 vuodessa 70 % ja energiankulutus 0 %. Energiankulutus on 40 % alempi kuin teollisuusmaissa keskimäärin.


title: Kustaa Tiitu

text: Kustaa Emil Tiitu (10. kesäkuuta 1896 Lapua – 7. heinäkuuta 1990 Lapua) oli eteläpohjalainen maanviljelijä ja Maalaisliitto-Keskustapuolueen kansanedustaja ja ministeri.


title: Kustaa Tiitu

text: Hänen vanhempansa olivat maanviljelijä "Jaakko Tiitu" ja "Liisa Tynjälä". Käytyään keskikoulun Tiitu toimi maanviljelijänä Lapualla vuodesta 1917 lähtien.


title: Kustaa Tiitu

text: Tiitu oli Maalaisliiton kansanedustaja Vaasan läänin pohjoisesta vaalipiiristä 1945–1957 ja Keskustapuolueen kansanedustaja 1965–1970 Vaasan läänin vaalipiiristä. Tiitu tuli eduskuntaan kansanedustaja Kauno Kleemolan tilalle 19. maaliskuuta 1965 jolloin puolue ei ollut vielä vaihtanut nimeään Keskustapuolueeksi. Tiitu oli puolustusministerinä Kekkosen I hallituksessa 1950–1951 ja kulkulaitosten ja yleisten töiden ministerinä Sukselaisen I hallituksessa 1957.


title: Kustaa Tiitu

text: Kustaa Tiitu kuului 1930-luvulla Lapuan liikkeen johtajan, Vihtori Kosolan lähimpiin luottomiehiin. Presidentin valitsijamiehenä hän toimi vuosien 1931, 1937, 1940, 1943, 1950 ja 1956 presidentinvaaleissa. Kunnallispolitiikassa hän oli mukana Lapuan kunnan- ja kauppalanvaltuuston puheenjohtajana ja Lapuan kauppalanhallituksen jäsenenä. Tiitu sai kunnallisneuvoksen arvonimen 1953.


title: Tristan Keuris

text: Tristan Keuris (3. lokakuuta 1946, Amersfoort – 15. joulukuuta 1996, Amsterdam) oli alankomaalainen säveltäjä.


title: Tristan Keuris

text: Keuris opiskeli vuosina 1962–1969 Ton de Leeuwin johdolla Utrechtin konservatoriossa. Hän itse opetti myöhemmin sävellystä ja musiikinteoriaa Groningenissa, Utrechtissa, Hilversumissa ja Amsterdamissa.


title: Tristan Keuris

text: Keuris sai kansainvälistä tunnustusta mm. sinfoniallaan (1974), joka voitti vuoden 1975 Matthijs Vermeuler -palkinnon. Muuhun tuotantoon kuuluu esimerkiksi lukuisia orkesteriteoksia, vokaalimusiikkia sekä kamarimusiikkia, kuten saksofonikvartetto ja kaksi jousikvartettoa.


title: Tristan Keuris

text: Keurisille myönnettiin vuonna 1982 Hilversumin kulttuuripalkinto. Hän kuoli 50-vuotiaana Amsterdamissa.


title: Ilmiö

text: Ilmiö tai fenomeeni on jotain mitä voidaan havaita aistein, kuten havaittavissa oleva tapahtuma, tai se voi olla matemaattinen. Se voi olla kulttuurinen tapahtuma, evoluutioon liittyvä tai illuusio. Ilmiö voi olla jaksollinen, fyysinen tai kertakaikkinen.


title: Ilmiö

text: Immanuel Kantilla ilmiö ("Erscheinung") eli phaenomenon (, "fainómenon"; monikossa "phaenomena", , "fainomena") edusti tuntematonta ja tavoittamatonta "noumenonia", 'olevaa itsessään' ("an sich"). Hänen mukaansa oleva itsessään ei ilmene havaitsijan tietoisuudelle suoraan, vaan ainoastaan epäsuorasti ilmiönä, fenomeenina.


title: Espoon Honka

text: Espoon Honka oli espoolainen koripallojoukkue. Suomen mestaruuden Honka voitti historiansa aikana yhteensä seitsemän kertaa. Joukkue ei saanut lisenssiä Korisliigaan kaudeksi 2011–2012 hoitamattomien velvoitteiden takia.Korisliigan vuoden pelaaja


title: Espoon Honka

text: Korisliigan SM-finaalien paras pelaaja


title: Espoon Honka

text: Korisliigan vuoden puolustuspelaaja


title: Espoon Honka

text: Korisliigan vuoden ulkomaalaisvahvistus


title: Espoon Honka

text: Korisliigan vuoden valmentaja


title: Maailmankaupat

text: Maailmankaupat ja Kehitysmaakaupat ovat reilun kaupan erikoisliikkeitä. Ne myyvät erilaisia Aasian, Afrikan ja Latinalaisen Amerikan pientuottajien valmistamia reilun kaupan käsityötuotteita ja elintarvikkeita. Toiminnallaan maailmankaupat pyrkivät poistamaan epätasa-arvoa köyhien ja rikkaiden maiden väliltä.


title: Maailmankaupat

text: Kauppojen taustalla on paikallisia kehitysmaakauppa- ja maailmankauppayhdistyksiä. Osa kaupoista pyörii täysin vapaaehtoisvoimin.


title: Maailmankaupat

text: Reilun kaupan tuotteiden lisäksi usein saatavilla myös muita tuotteita kuten kirjoja ja ympäristöystävällisiä tuotteita. Maailmankauppojen Liiton jäsenten myyntivalikoimasta on kuitenkin 75 % oltava reilun kaupan tuotteita.


title: Maailmankaupat

text:
Suomen vanhin maailmankauppa on Oulun Juuttiputiikki, joka avattiin huhtikuussa 1978.
Maailmankauppojen yhteisenä elimenä toimii Maailmankauppojen liitto ry. Liittoon kuuluvat toimipisteet ovat:
Maailmankauppojen Liitto julkaisee neljästi vuodessa ilmestyvää Maailmankauppalehteä (ent. %-liikkeen kehitysmaakauppojen kiertokirje, sittemmin Kehitysmaakauppojen kauppalehti), joka on perustettu 1984. Lehti on Suomen ainoa reilun kaupan erikoislehti. Lehti pyrkii tiedottamaan ja herättämään keskustelua reilusta kaupasta, kansainvälisestä kaupasta ja kehityspolitiikasta. Keskiössä ovat kehitysmaiden perheiden arki ja elämä, mutta myös kehitysmaiden ja teollistuneiden maiden ihmisten ja toisaalta valtioiden toiminnan välinen yhteys.


title: Maailmankaupat

text: Päätoimittajat:


title: Maailmankaupat

text:
1984-1999 päätoimittajia oli useita, mm. Pasi Toivonen
2000 Eeva Luotola
2001-2002 Anastasia Laitila
2003 vastaava pt Anastasia Laitila, pt Antti Markkanen
2004-2007 Antti Markkanen
2008-2010 Anastasia Lapintie (ent. Laitila)
2011-2012 Antti Markkanen


title: Maailmankaupat

text: Osa kehitysmaakaupoista toimii itse maahantuojina ja välittää tuotteita muille kaupoille. Maahantuojia ovat Helsingin Reilun kaupan Tähti, Hämeenlinnan Maailmankauppa Kirahvi, Tampereen Kehitysmaakauppa, ja Oulun Juuttiputiikki.


title: Jalkanen

text: Jalkanen on suomalainen sukunimi. Se on suhteellisen nuori muihin -nen-päätteisiin nimiin nähden. Aikaisin maininta löytyy vuodelta 1587, jolloin Tavinsalmen pitäjän verotusluettelossa mainitaan Olli Jalkanen. Vuonna 1586 mainittu Olli oli nimellä ”Sianjalkainen” ja aiemmin muodossa ”Sianjalka”, joka lienee suvun alkuperäinen nimi.


title: Oksanen

text: Oksanen on suomalainen sukunimi, joka on muun muassa seuraavilla henkilöillä:Taisto Oksanen Kari Hotakaisen romaanissa Juoksuhaudantie.


title: James Pond

text: James Pond on tietokonepelien sarja, joka tehtiin 1991–1993. Päähenkilönä peleissä on James Pond, agenttikala. Pelit tehtiin ensin Amiga ja Atari ST tietokoneille, ja käännettiin myöhemmin joillekin aikansa pelikonsoleille ja muille tietokoneille.


title: James Pond

text: Ensimmäisessä pelissä, "James Pond – The Underwater Agent", ohjataan Pondia erilaisissa tehtävissä veden alla. Jaksojen nimet ovat väännöksiä James Bond -elokuvien nimistä. Viimeisessä jaksossa vastassa on vihollinen nimeltä Dr. Maybe. Peli on tasohyppelymäinen, mutta Pond on melkein koko ajan vedessä, joten varsinaista hyppimistä ei pelissä hirveästi ole (vedenpinnan yläpuolella Pond voi sätkiä ja hypellä).


title: James Pond

text: Toinen peli "James Pond 2 – Codename Robocod", on jo suoraviivainen tasohyppely. Siinä Pond on oppinut kävelemään evillään. Hän voi metallihaarniskansa avulla venyä ylöspäin loputtomiin ja osittain suojautua vihollisilta kilven alle. Pond voi myös roikkua ja liikkua sivusuunnassa katossa.


title: James Pond

text: Kolmas peli, "Aquatic Games", on monta lajia sisältävä vesiurheilupeli. Muutamassa lajissa ohjataan Pondia, muissa lajeissa on muita hahmoja. Lajeina on juoksua, kolmiloikkaa, pallojen poispuskemista nukkuvien hylkeiden luota, kalojen ruokkimista karkeilla, jonglöörausta merisiileillä (bonuslaji), kotiloiden keräystä ja heittelyä, estejuoksua sähköankeriasaitojen yli, hyppimisvoimistelutemppuja ja yksipyöräisellä ajoa mäkisessä maastossa.


title: James Pond

text: Neljäs peli, "Operation Starfish" (työnimeltään "Splash Gordon") oli taas tasohyppely. Uutuutena oli esimerkiksi maaston mäet, jotka muuttavat hahmon kävelykulmaa. Pelissä ollaan Kuun juustoviljelmillä, ja siinä on Mario-peleistä tuttu yleiskartta, josta pääsee varsinaisiin jaksoihin.


title: Klinga

text: Klinga voi viitata:


title: Izabal (departementti)

text: Izabal on yksi Guatemalan 22 departementistä. Izabal rajoittuu pohjoisessa Belizeen, koillisessa Hondurasinlahteen, idässä Hondurasiin, sekä Guatemalan departementteihin Petén luoteessa, Alta Verapaz lännessä ja Zacapa etelässä.


title: Izabal (departementti)

text: Departementissä on 314 306 asukasta ja se on laajuudeltaan 9  038 neliökilometriä. Izabalin pääkaupunki on Puerto Barrios. Departementin keskellä sijaitsee Guatemalan suurin järvi Lago de Izabal.


title: Bruno Jalander

text: Bruno Fredrik Jalander (28. elokuuta 1872 Raahe – 14. joulukuuta 1966 Helsinki) oli suomalainen kenraalimajuri, joka toimi Uudenmaan läänin maaherrana sekä sota- ja puolustusministerinä.


title: Bruno Jalander

text: Jalanderin vanhemmat olivat lennätinpäällikkö, hovineuvos Fredrik Wilhelm Jalander ja Tekla Alexandra (o.s. Forsell). Hän kävi Haminan kadettikoulun ja palveli upseerina Uudenmaan tarkka-ampujapataljoonassa 1895–1902. Suomen sotaväen lakkauttamisen jälkeen Jalander oli vankilavirkailijana 1902–1905, Helsingin poliisilaitoksen palveluksessa 1905–1910 ja Juankosken tehtaiden isännöitsijänä 1910–1913. Jalander kävi Härnösandin metsäkoulun 1913 ja ensimmäisen maailmansodan aikana hän palveli Venäjän joukoissa 1914–1917.


title: Bruno Jalander

text: Uudenmaan läänin maaherrana Jalander oli vuosina 1917–1932. Hän osallistui keväällä 1932 Mäntsälän kapinan kukistamiseen.


title: Bruno Jalander

text: Jalander toimi sotaministerinä Erichin hallituksessa 1920–1921, Vennolan II hallituksessa 1921–1922 ja Cajanderin I hallituksessa 1922 sekä puolustusministerinä Kallion I hallituksessa 1922–1923. Kaikissa näissä hallituksissa Jalander oli ammattiministerinä.


title: Bruno Jalander

text: Jalander oli naimisissa oopperalaulaja Aino Acktén kanssa vuodesta 1919 tämän kuolemaan vuonna 1944. Aiemmin hän oli ollut eroon päättyneessä avioliitossa Nina Helena Schultzin kanssa 1906–1919.


title: Taitekatto

text: Taitekatto eli virheellisesti myös mansardikatto on harjakaton tyyppi, jossa lappeet taittuvat vielä kahdeksi osaksi, kahteen eri kulmaan. Tällä menetelmällä lappeen alle saadaan osin korkeampaa tilaa kuin harjakatolla. Mansardikatosta poiketen taitekattoisen rakennuksen päädyt ovat pystyt katon harjaan asti.


title: Taitekatto

text: Suomessa vallitseva kattotyyppi on ollut loiva satula- eli harjakatto. Taitekatto tuli meillä käyttöön ensin kartanoissa, virkataloissa ja pappiloissa 1700-luvulla. Pientaloissa sitä ruvettiin näkemään 1920-luvulla. Nykyisin taitekattoa käytetään Suomessa lähinnä puolitoista- ja kaksikerroksisissa omakotitaloissa.


title: Mansardikatto

text: Mansardikatto on nelisivuinen taitekatto, jossa on yleensä ikkunat sen jyrkemmässä alaosassa. Mansardiksi tai mansardikerrokseksi kutsutaan myös asuttavaa kattokerrosta ja kattoikkunoita mansardi-ikkunoiksi. Mansardikatto luo rakennukseen tavallisesti yhden lisäkerroksen, mutta jyrkät ja pitkät mansardikatot voivat luoda useampia kerroksia.


title: Mansardikatto

text: Mansardikattoa suosi ensimmäisenä François Mansart (1598–1666), kuulu Ranskan varhaisklassismin arkkitehti. Mansardikatosta tuli erityisen muodikas Napoleon III:n hallituskauden uusempiretyylin aikana (1852–1870). Pariisissa on tämän vuoksi runsaasti mansardikattoisia rakennuksia Hausmannin kyseisiin vuosiin sijoittuvan Pariisin uudistuksen seurauksena.


title: Mansardikatto

text: Jyrkkänä ja taitteisena mansardikatto voidaan sekoittaa muihin kattotyyppeihin. Koska korkeiden rakennusten mansardikaton ylempi osa ei usein näy maasta käsin, voidaan tällainen katto sekoittaa jyrkkään taitteettomaan kattoon. Taitekatto muistuttaa mansardikattoa läheisesti: molemmat ovat kattopinnaltaan taitteisia. Mansardikatto laskeutuu kuitenkin rakennuksen kaikille sivuille, ja taitekatto vain kahdelle vastakkaiselle sivulle.


title: Mansardikatto

text:
Ranskassa ja Saksassa taitekaton ja mansardikaton välillä ei tehdä eroa, ja molempia kutsutaan mansardikatoiksi. Ranskan kielessä "mansarde" voi tarkoittaa mansardikattoa tai sen alla olevaa ullakkoa tai ullakkohuonetta.
Mansardikatto antaa ullakolle eniten tilaa ja mahdollistaa yhden tai useamman kerroksen lisäämisen rakennukseen ilman ulkoseinien muurausta. Mansardikatosta voidaan myös tehdä varsin koristeellinen tekemällä kattopinnoista kuperat tai koverat ja tekemällä mansardi-ikkunoista näyttävät.


title: Mansardikatto

text: Eräs yleinen selitys mansardikaton suosiolle on sen mahdollistama veronkierto. Eräs esimerkki tästä on vuonna 1914 julkaissussa kirjassa "How to Make a Country Place": ""Herra Mansardin kerrotaan kiertäneen tuota Ranskan järjetöntä ikkunaveroa kehittämällä nimeään kantavan ikkunallisen katon."" Tämä on monelta kannalta epätodennäköistä: Mansart tunnettiin asiakkaidensa rahojen vapaamielisenä tuhlaajana, ja vaikka Ranskassa on ollut ikkunavero, se tuli voimaan vasta 132 vuotta Mansartin kuoleman jälkeen vuonna 1798 eivätkä mansardi-ikkunat olleet sen ulkopuolella.


title: Mansardikatto

text: Myöhempien selitysten mukaan Ranskassa tai Yhdysvalloissa verotettiin rakennuksia niiden korkeuden tai kerrosmäärän mukaan, tai että mansardikatoilla kierrettiin asemakaavan rajoituksia. Viimeisin näistä on lähimpänä totuutta; vuonna 1783 voimaan tullut pariisilainen laki rajoitti rakennusten korkeuden 20 metriin. Korkeus mitattiin vain korniisiin asti, joten mansardikaton sisään jäävä asuintila ei ollut lain rajoittama. Vuoden 1902 muutos lakiin salli jopa kolme tai neljä kerrosta mansardin alla.


title: Mansardikatto

text: Mansardikaton nosti suosioon Ranskassa arkkitehti François Mansart (1598–1666). Vaikka hän ei keksinyt kattotyyliä, hän käytti sitä niin paljon ja näkyvästi, että tyylin nimeksi vakiintui nimiväännös "mansardikatto". Rakennustyylin perinnettä jatkoivat monet arkkitehdit, mukaan lukien hänen sukulaisensa Jules Hardouin-Mansart, (1646–1708), joka suunnitteli Dampierre-en-Yvelinesissä sijaitsevan Dampierren linnan.


title: Mansardikatto

text: Mansardikatto tuli uudestaan suosioon Pariisin uudistuksen alkaessa 1850-luvulla uusempire-tyylisuuntauksen yhteydessä.


title: Mansardikatto

text: Uusempire levisi maailmalle ja se oli suosittu erityisesti suurissa hallintorakennuksissa, kuten kaupungintaloissa sekä hotelleissa ja rautatieasemissa. Yhdysvalloissa ja Kanadassa, erityisesti Uudessa Englannissa, uusempiren vaikutus levisi myös asuinrakennuksiin ja kartanoihin, usein italialaistyyliin ja uusgotiikkaan sekoittuneena. Mansardihuippuinen torni oli suosittu elementti.


title: Mansardikatto

text: New York Cityn vuoden 1916 asemakaava ("1916 Zoning Resolution") tuki mansardikattojen käyttöä: korkeissa rakennuksissa muiden rakennusten varjostamisen välttämistä vaativat säännöt kannustivat käyttämään mansardia yhtenä ratkaisuna. Yleisempi ratkaisu olivat kuitenkin porrastetut pilvenpiirtäjät (engl. "set back skyscrapers"), jotka olivat huomattavasti kapeampia yläosasta kuin alaosasta, ja kapeneminen tapahtui porrasmaisesti. Pilvenpiirtäjissä mansardikatosta ei ollut hyötyä, koska se ei olisi näkynyt kadulla sijaitsevalle tarkastelijalle eli niiden käyttö esteettisenä rakenteena rajoittui vain melko korkeisiin rakennuksiin, ja lisäksi rakennustekniikka kehittyi tiilirakentamisesta ja teräsrunkoisissa rakennuksissa mansardikaton käyttöön ei ollut kannustinta. The Pierre on New York Cityn ja maailman korkein mansardikattoinen rakennus 41 maanpäällisellä kerroksella ja 160 metrin korkeudella. New York Cityn asemakaavaa uudistettiin vuonna 1961 ("1961 Zoning Resolution") ja varjostamisen välttämisen vaatimukset poistuivat.


title: Mansardikatto

text: Myöhäisellä 1970-luvulla ja 1980-luvulla rakentavat tahot kiinnostuivat postmodernin arkkitehtuurin elementeistä ja sovelsivat mansardikattoa uusiin asuinrakennuksiin eri puolilla Yhdysvaltoja. Mansardikatolta vaikuttava ulkopuoli on myös otettu monen pienikokoisen kaupallisen rakennuksen julkisivuksi. Useimmiten nämä eivät ole oikeita mansardeja, vaan pelkkä näkösuoja lämmitys-, tuuletus- ja ilmastointilaitteiston peittämiseksi tasakatolta.


title: Asidoosi

text: Asidoosi () tarkoittaa elimistön liiallista happamoitumista, jolloin vereen kertyy liikaa happamia aineenvaihduntatuotteita tai elimistöstä poistuu liikaa emäksisiä ainesosia. Elimistön happo-emäs-tasapainon säätely on osa homeostaasia, jossa veren happamuus pyritään pitämään lähellä neutraalia tasoa. Happo-emästasapainon tärkeimpiä säätelijäelimiä ovat veri, munuaiset, maksa ja keuhkot. Liika happamuus voi olla lähtökohdaltaan metabolista tai respiratorista.


title: Asidoosi

text: "Metabolinen" eli aineenvaihdunnallinen asidoosi kehittyy esimerkiksi verenkierron heikentyessä, kun kudosten happamia aineenvaihduntatuotteita kertyy. Esimerkiksi vaikeassa ripulissa ja vuotosokissa kysymyksessä on kiertävän veritilavuuden vajaus ja elektrolyyttien menetys verenkierrosta. Myös useiden myrkkyjen kuten alkoholien aineenvaihdunta johtaa happamoitumiseen. Suolitukos vapauttaa verenkiertoon suolen sisältä sekä happamia että myrkyllisiä aineita, jotka johtavat happamoitumiseen. Diabetes muuttaa energia-aineenvaihduntaa, ja rasvahappojen pilkkomisesta seuraa ketoosi ja happamoituminen eli diabeettinen ketoasidoosi. Munuaisten vajaatoiminta tai munuaistubulusten sairaus johtavat happamoitumiseen. Maitohappoasidoosi on harvinainen laktaatin kertymistila, jossa vetyionit happamoittavat kudosta ja joka on muistettava lähinnä diabeetikon asidoosin mahdollisena syynä, jos lääkityksessä on metformiini.


title: Asidoosi

text: "Respiratorinen" asidoosi kehittyy, jos hengitystoiminta keskeytyy tai on riittämätöntä hapen kulutukseen nähden esimerkiksi rasituksessa ja kudokset joutuva siirtymään anaerobiseen (hapettomaan) energiantuotantoon. Pitkäaikainen keuhkotuuletuksen vajaus johtaa lopulta respiratoriseen asidoosiin esimerkiksi keuhkoahtaumataudissa tai keuhkojen toimintaa halvauttavissa sairauksissa.


title: Asidoosi

text: Elimistön happo-emästasapainon tila arvioidaan verikaasuanalyysilla.


title: Asidoosi

text: Asidoosin paras hoito on sen syyhyn kohdistuva hoito. Lisäksi tilannetta voidaan korjata antamalla suonensisäisesti esimerkiksi natriumbikarbonaattia.


title: Shwachman–Diamondin oireyhtymä

text: Shwachman–Diamondin oireyhtymä on harvinainen sairaus, joka aiheuttaa mm. haiman vajaatoimintaa. Se on autosomin kautta resessiivisesti periytyvä ja yhtä yleinen molemmilla sukupuolilla.


title: Shwachman–Diamondin oireyhtymä

text: Shwachman–Diamondin oireyhtymä on synnynnäinen sairaus, joka alkaa oireilla yleensä muutaman kuukauden iässä. Varhaisia oireita saattavat olla toistuvat infektiot, syömisen ongelmat ja hidastunut kasvu. Yleensä sairaus todetaan ensimmäisten elinvuosien aikana. Pienillä lapsilla esiintyy usein ripulia ja hepatomegaliaa. Myös anemia on yleistä. Luuytimen toimintahäiriö saattaa johtaa tiettyjen verisolujen vähyyteen. Lisäksi oireita saattaa esiintyä hampaissa.


title: Shwachman–Diamondin oireyhtymä

text: Yleensä Shwachman–Diamondin oireyhtymä ei aiheuta kehitysvammaisuutta. Sairaus kuvattiin ensimmäistä kertaa vuonna 1964. Taudinkuvaan kuuluvat toistuvat infektiot saattavat altistaa potilaan hengenvaaralle.


title: Komeettakala

text: Komeettakala ("Calloplesiops altivelis") on Indopasifiselta merialueelta kotoisin oleva riutta-akvaarioonkin sopiva kala. Luonnossa se elää 3–50 m:n syvyydessä.


title: Komeettakala

text: Komeettakala voi kasvaa korkeintaan 20 cm pitkäksi. Väritykseltään se on tumman ruskea vaalean sinisin pilkuin sekä muutamin keltaisin yksityiskohdin. Nuorella kalalla pisteet ovat harvemmassa ja suurikokoisempia kuin aikuisella. Valkoinen valesilmä kalan takaosassa erehdyttää saalistajia luulemaan sitä mureenan pääksi.


title: Komeettakala

text: Akvaariossa on oltava paljon piilopaikkoja komeettakalalle, joka liikkuu mieluiten hämärässä. Kala on riuttaturvallinen, mutta syö pelkästään elävää ravintoa kuten pienempiä kaloja ja selkärangattomia kuten katkarapuja.


title: Komeettakala

text: Veden lämpötilan tulisi olla noin 26 °C ja pH:n 8,1–8,4. Akvaarion tilavuuden tulisi olla vähintään 210 l.


title: Claude (laulaja)

text: Claude eli Ilari Peltola (23. heinäkuuta 1966 Helsinki – 22. syyskuuta 1996 Helsinki) oli suomalainen rocklaulaja ja sanoittaja.


title: Claude (laulaja)

text: Claude lauloi helsinkiläisessä Smack-yhtyeessä vuosina 1983–1990. Hän oli mukana kaikilla Smackin julkaisuilla. Smackin hajottua Claude perusti The Fishfaces -yhtyeen, joka julkaisi "Lovesongs for Hyenas" -albumin vuonna 1993 ja "Leaving The Planet" -albumin Clauden kuoleman jälkeen vuonna 1998. "Leaving The Planet" -albumille Claude ehti laulaa kappaleet ”Into My Blood” ja ”Leaving The Planet”. Albumin muissa kappaleissa kuullaan vierailevia laulajia kuten tanskalaisen D-A-D-yhtyeen Jesper Binzeriä, Flaming Sideburns -yhtyeen Eduardo Martinezia sekä Jimsonweed-yhtyeen Suho Superstaria.


title: Claude (laulaja)

text: Vuonna 1996 Claude teki The 69 Eyesin laulaja Jyrkin kanssa "Fellow Reptiles: Your's Truly" - 7 tuuman levyn. Tämä oli Clauden viimeinen levytys, hän kuoli kolme viikkoa levytyksen jälkeen synnynnäiseen sydänvikaan. Samana vuonna hän esitti The 69 Eyesin laulajana kappaleen ”Run Rabbit Run” television musiikkiohjelma "Jyrkissä".


title: Claude (laulaja)

text: Vuonna 1997 julkaistiin postuumisti Clauden kirjoittamista runoista koottu kirja "Julmia Ovat Valvotut Unet". Kirja on nykyään loppuunmyyty. Kirjasta otettu uusintapainos 2013.


title: Kahveli

text: Kahveli on purjealuksen takilan osa. Se on mastoon ripustettu taakse yläviistoon suunnattu puomi, johon kiinnitetään nelisivuisen kahvelipurjeen yläreuna. Kahvelipuomi voi olla alaslaskettava, jolloin se purjeiden nostovaiheessa vedätetään ylös tai se voi olla "kiinteä", jolloin se otetaan alas vain mikäli takilaa riisutaan. Kahvelipuomin mastonpuoleinen pää haarautuu usein mastoon nojaavaksi haarukaksi, etenkin pienemmissä purjealuksissa, tämä haarukka onkin luultavasti antanut puomille nimen.


title: BBC World News

text: BBC World News (aiemmin BBC World) on Britannian yleisradioyhtiö BBC:n omistama kansainvälinen englanninkielinen uutiskanava. Se on BBC:n katsotuin kanava. Tasatunnein lähetettävien uutisten lisäksi kanava esittää muun muassa dokumentteja, elämäntapaohjelmia ja haastatteluja. BBC World Newsin katsotaan olevan maailman katsotuin uutiskanava, voittaen katsojaluvuissa CNN Internationalin ja Al Jazeera Englishin. BBC World News on palkittu useaan otteeseen maailman parhaana uutiskanavana.


title: BBC World News

text: Kanava rahoitetaan täysin mainostuloilla ja tilausmaksuilla, toisin kuin BBC:n kotimaiset kanavat, jotka rahoitetaan lupamaksulla, ja BBC World Service -radiokanava, joka on ulkoministeriön rahoittama.


title: BBC World News

text: BBC World perustettiin vuonna 1995, kun BBC World Service Television jaettiin kahdeksi kanavaksi: BBC Worldiksi ja BBC Primeksi, joka esittää viihteellisempää ohjelmistoa.


title: BBC World News

text: Vuosien saatossa kanava on muuttanut ulkoasuaan ja ilmettään useita kertoja. Vuosina 1995-1997 kanava käytti vain muutamia grafiikoita kuvaamaan nimeään, samalla kun uutisstudio muistutti BBC:n kansallisen BBC One -kanavan uutisstudiota. Vuosien varrella kanava käytti ilmeenään muun muassa kuvitteellisia lippuja 1990-luvulla ja punaista maapalloa 2000-luvun alussa.


title: BBC World News

text: Syyskuussa 1998 BBC World aloitti lähetykset noin 350 000:ssa suomalaisessa kaapeli-tv taloudessa. Vuonna 2011 aiemmin ilmaisena näkynyt kanava on useissa kaupungeissa siirretty maksukortin taakse.


title: BBC World News

text: Tällä hetkellä kanavan ulkoasun pääväreinä on punainen ja musta. Vuonna 2004 kanava muutti tunnuslauseensa vanhasta ""Demand a Broader view"" (vaadi laajempi näkökulma) uuteen ""Putting News First"" (asettaen uutiset etusijalle).


title: BBC World News

text: BBC World vaihtoi nimensä 21. huhtikuuta 2008 nykyiseksi BBC World Newsiksi.


title: BBC World News

text: Monet kokevat BBC:n olevan hyvin itsenäinen ja tarkka raportoidessaan uutisia ja ajankohtaisia tapahtumia. BBC World News on kaupallisesti rahoitettu, mikä on nostanut kysymyksiä sen kyvyistä raportoida riippumattomasti.


title: BBC World News

text: BBC World News on kielletty useissa valtioissa. Yleisimmin syynä on BBC:n puolueeton uutisointi aiheesta, joka on saattanut valtion hallituksen huonoon valoon. Näkyvimpiä sensurointeja on tapahtunut Kiinassa, Uzbekistanissa ja Zimbabwessa.


title: BBC World News

text: Kanava nimettiin ""Maailman parhaaksi uutiskanavaksi"" Association for International Broadcastingin järjestämässä juhlassa marraskuussa 2006.


title: Otto Åkesson

text: Ernst Otto Åkesson (14. lokakuuta 1872 Viipuri – 29. marraskuuta 1939 Helsinki) oli suomalainen asianajaja ja Maalaisliiton ministeri.


title: Otto Åkesson

text: Åkessonin vanhemmat olivat hovineuvos, lääketieteen ja kirurgian tohtori Axel Eric Åkesson ja Boije af Gennäs -aatelissuvun vapaaherralliseen haaraan kuulunut Anna Mathilda Boije af Gennäs. Åkesson pääsi ylioppilaaksi 1890 ja hän suoritti yleisen oikeustutkinnon 1893 ja sai varatuomarin arvon 1896.


title: Otto Åkesson

text: Åkesson oli Viipurin kaupungin maistraatin notaarina 1901, mutta joutui sitten lähtemään maanpakoon vuosiksi 1903–1905 vastustettuaan venäläistämistoimia. Palattuaan Suomeen hän toimi maistraatin oikeusneuvosmiehenä 1906 ja raastuvanoikeuden nuorempana oikeusneuvosmiehenä 1906–1913 sekä Viipurin hovioikeuden apujäsenenä eri aikoina 1908–1912 ja Viipurin kaupunginvaltuuston notaarina 1910–1911. Hän oli vangittuna Pietarin Krestyn vankilassa yhdenvertaisuuslain vastustamisesta 1913–1914. Vapauduttuaan Åkesson oli asianajajana Helsingissä 1914–1917. Åkesson osallistui sittemmin itsenäisyysaktivistien toimintaan. Hän kuului ruotsalaista kansanpuoluetta edustaen Aktiivisen Komitean johtoon.


title: Otto Åkesson

text: Suomen itsenäistyttyä Åkesson oli eduskunnan oikeusasiamiehen varamies 1921, Viipurin hovioikeuden sihteeri 1922, Rajajoen tuomiokunnan tuomari 1924–1932 ja viimeksi hän toimi asianajajana Helsingissä 1936–1939.


title: Otto Åkesson

text: Åkesson oli Ruotsalaisen kansanpuolueen kansanedustajana Uudenmaan läänin vaalipiiristä 1917–1919 ja Maalaisliiton kansanedustajana Viipurin läänin itäisestä vaalipiiristä 1922–1924. Åkesson oli oikeusministerinä Kallion I hallituksessa 1922–1923.


title: Otto Åkesson

text: Etsivä keskuspoliisi pidätti 3. elokuuta 1923 oikeusministeri Otto Åkessonin käskystä vuonna 1920 perustetun Suomen sosialistisen työväenpuolueen (SSTP) johtajat ja koko eduskuntaryhmän, kaikkiaan yli 200 ihmistä epäiltynä valtiopetoksen suunnittelusta. Lisäksi Etsivä keskuspoliisi takavarikoi SSTP:n arkiston ja sulki kirjapainot, jotka olivat tekemisissä puolueen kanssa. Teon yllättämä Kallion hallitus teki kyselyitä asiasta, mutta Åkesson ja Etsivän keskuspoliisin päällikkö Frans Klemetti lupasivat että todisteita, jotka sitoisivat puolueen vallankumoukselliseen ja epäisänmaalliseen toimintaan, löytyisi. Riittäviä todisteita ei kuitenkaan löytynyt.


title: Hammaslääkäri (elokuva)

text: Hammaslääkäri ("The Dentist") on vuonna 1996 tehty kauhuelokuva. Elokuvan on ohjannut Brian Yuzna.


title: Hammaslääkäri (elokuva)

text: Elokuva kertoo hammaslääkäristä nimeltä Tri Alan Feinstone. Hänen elämänsä sujuu hyvin, sillä hänellä on nuori ja kaunis vaimo, sekä hyvin menestyvä vastaanotto Beverly Hillsissä. Mutta tohtorilla on outo päähänpinttymä puhtaudesta, kaiken täytyy olla puhdasta. Alanin kuullessa että hänen vaimonsa pettää häntä, hän suorastaan sekoaa ja alkaa purkaa aggressioitaan potilaisiin...


title: Hermann Joseph Muller

text: Hermann Joseph (H. J.) Muller (21. joulukuuta 1890 – 5. huhtikuuta 1967) oli yhdysvaltalainen geneetikko ja Nobelin lääketieteen palkinnon voittaja, joka tutki röntgensäteilyn fysiologisia ja geneettisiä vaikutuksia. Kotimaassaan hänet tunnettiin myös voimakkaista poliittisista mielipiteistään.


title: Hermann Joseph Muller

text: Muller syntyi New Yorkissa vuonna 1890. Hän kiinnostui biologiasta opiskellessaan 16-vuotiaana Columbia Collegessa. Samoihin aikoihin hänestä tuli Gregor Mendelin oppien ja periytymisen mutaatioteorian voimakas kannattaja. Muller myös perusti oppilaitoksensa biologiakerhon. Muller suoritti Bachelor of Arts -tutkinnon vuonna 1910.


title: Hermann Joseph Muller

text: Muller kiinnostui banaanikärpästutkimuksesta tutustuttuaan biologiakerhonsa kautta Thomas Hunt Morganin opiskelijoihin Alfred Sturtevantiin ja Calvin Bridgesiin. Vuosina 1911–1912 välillä Muller teki metaboliatutkimusta Cornellin yliopistossa ja liittyi Morganin ryhmään vuonna 1912.


title: Hermann Joseph Muller

text: Morganin ryhmässä Mullerin työ oli pääasiassa teoreettista, eikä hän osallistunut kokeiden suorittamiseen. Niinpä hänen nimeään ei myöskään mainittu useimmissa ryhmän keskeisissä julkaisuissa, vaikka ne saattoivatkin perustua hänen idealleen, ja siksi hän tunsi tulleensa huijatuksi.


title: Hermann Joseph Muller

text: Kun Julian Huxley tarjosi Mullerille vuonna 1914 paikkaa juuri perustetusta William Marsh Rice -instituutista, Muller suoritti väitöskirjatyönsä loppuun erittäin nopeasti. Instituutissa hän opetti biologiaa ja jatkoi Morganin ryhmässä aloittamaansa "Drosophila"-tutkimusta. Vuonna 1918 hän esitti teorian, joka selitti "Oenothera larmarckiana" -esikon yksilöiden voimakkaat fenotyyppiset erot letaalimutaatioiden avulla. Tämä tutkimus oli muun muassa Hugo de Vriesin mutationismiteorian pohjana, joka vahvisti myös Mendelin kromosomiteorian oletukset. Pian Muller palasi Columbiaan laajentamaan tutkimuksiaan, kun suurin osa hänen opiskelijoistaan ja laboratoriohenkilökunnastaan kutsuttiin asepalvelukseen ensimmäiseen maailmansotaan.


title: Hermann Joseph Muller

text: Columbian yliopistossa Muller ja hänen pitkäaikainen ystävänsä ja yhteistyökumppaninsa Edgar Altenburg jatkoivat letaalimutaatioiden tutkimusta. He menestyivät tutkimuksissaan ja havaitsivat muun muassa mutaatioiden määrän riippuvuuden lämpötilasta. Tärkeimpiä löytöjä olivat kuitenkin banaanikärpäsen mutaatiot, jotka vaikuttivat siipien kokoon ja erityisesti tekijäinvaihdunnan todennäköisyyteen. Mullerin tointa Columbiassa ei kuitenkaan menestyksestä huolimatta jatkettu, joten hän siirtyi vuonna 1920 tutkijaksi Texasin yliopistoon.


title: Hermann Joseph Muller

text: Muller työskenteli Texasin yliopistossa 1920–1932 asti. Pian Texasiin saapumisensa jälkeen hän nai Jesse Marie Jacobsin, joka toimi yliopiston matematiikan professorina. Alkuvuosina "Drosophila"-tutkimus eteni hitaasti, joten vuonna 1923 Muller alkoi käyttää radiumia ja röntgensäteitä mutaatioiden tuottamiseen. Työ oli kuitenkin vaikeaa, koska käytetyt säteilyannokset usein myös steriloivat kärpäset. Samoihin aikoihin Muller kiinnostui myös eugeniikasta ja ihmisgenetiikasta. Hänen tutkiessaan syntymässä erotettuja kaksosia tulokset näyttivät osoittavan älykkyysosamäärän periytyvän voimakkaasti. Muller oli silti kriittinen monia eugeniikan muotoja kohtaan, vaikka hän toivoikin niin sanotun "positiivisen eugeniikan" parantavan ihmiskuntaa.


title: Hermann Joseph Muller

text: Vuonna 1926 Muller saavutti tutkimuksissaan läpimurron. Säteilyttämällä vaihtelevilla röntgensäteilyannoksilla banaanikärpäskantaa, jolla ei esiinny tekijäinvaihduntaa, Muller havaitsi selvän yhteyden säteilyannoksen ja kuolettavien letaalimutaatioiden määrän välillä. Kun Muller julkaisi havaintonsa Berliinin viidennessä kansainvälisessä perinnöllisyystieteen konferenssissa artikkelissaan "The Problem of Genetic Modification", havainto herätti suurta julkista huomiota ja artikkeli nosti Mullerin myös suuren yleisön tietoisuuteen. Muiden tutkijoiden toistaessa kokeita muilla malliorganismeilla, kuten maissilla, Muller siirtyi tutkimaan säteilyn vaikutuksia ihmiseen. Seuraavina vuosina Muller keskittyikin julkituomaan röntgensäteilyn mahdollisia haittavaikutuksia ihmisillä.


title: Hermann Joseph Muller

text: Ongelmat perhe- ja työelämässä sekä pettymys Yhdysvaltain kapitalistiseen järjestelmään saivat Mullerin muuttamaan Berliiniin vuonna 1932. Berliinissä Mulleria veti puoleensa venäläinen geneetikko Nikolai Timofejev-Ressovski, jonka kanssa hän halusi työskennellä. Alun perin matkan piti olla lyhyt, mutta loppujen lopuksi Muller päätyi viettämään matkalla kahdeksan vuotta viidessä eri maassa. Berliinissä Muller tapasi myös kaksi fyysikkoa, Niels Bohrin and Max Delbrückin, joista myöhemmin tulisi merkittäviä myös biologian kehittäjinä.


title: Hermann Joseph Muller

text: Kansallissosialismin levitessä Saksassa myös Muller poistui maasta. Vasemmistolaisen aatetaustansa vuoksi hän matkusti vaimonsa ja poikansa Davidin kanssa Berliinistä Leningradiin Neuvostoliittoon vuonna 1933. Neuvostoliitossa Muller työskenteli ensin Leningradin perinnöllisyystieteen instituutissa, josta hän muutti instituutin mukana Moskovaan vuonna 1934. Perhe-elämä ei kuitenkaan kukoistanut täälläkään, vaan Muller erosi vaimostaan vuonna 1935.


title: Hermann Joseph Muller

text: Neuvostoliitossa Mullerilla oli johdettavanaan suuri ja tuottelias laboratorio. Hän työskenteli pääasiassa lääketieteellisen genetiikan sekä säteilyn ja sen geneettisten vaikutusten parissa. Samalla hän myös viimeisteli eugeniikkaa käsittelevän teoksensa "Out of the Night". Neuvostoliitto oli vuonna 1936 Josif Stalinin politiikan ja lysenkolaisuuden nousun vuoksi erittäin hankala paikka asua ja työskennellä. Muller yritti vastustaa Trofim Lysenkoa ja tämän Larmarckistista evoluutioteoriaa, mutta hänet pakotettiin lähtemään maasta. Syynä oli osin myös se, että Stalin oli Mullerin eugeniikkakirjan luettuaan vaatinut valmistelemaan hyökkäyksen inhoamaansa teosta vastaan.


title: Hermann Joseph Muller

text: Muller muutti syyskuussa 1937 kärpäskantoineen Edinburghiin viivyttyään ensin lyhyen aikaa sekä Madridissa ja Pariisissa. Sodan lähestyessä Muller alkoi vuonna 1938 etsiä vakituista työpaikkaa Yhdysvalloista. Vuonna 1939 hän meni naimisiin Dorothea "Thea" Kantorowiczin kanssa, jota Muller oli tapaillut vuoden päivät.


title: Hermann Joseph Muller

text: Kun Muller palasi Yhdysvaltoihin vuonna 1940, hän otti vastaan työpaikan Amherst Collegessa, jossa hän työskenteli "Drosophilan" spontaanien mutaatioiden parissa. Heikosti edenneen tieteellisen työn ja lyhyen Manhattan-projektiin osallistumisen jälkeen Mullerin työsuhde päättyi vuonna 1945. Huolimatta vasemmistolaisesta aatemaailmastaan hän sai eläintieteen professorin paikan Indianan yliopistosta.


title: Hermann Joseph Muller

text: Vuonna 1946 Mullerille myönnettiin Nobelin lääketieteen palkinto röntgensäteilyn ja mutaatioiden yhteyden löytämisestä. Varsinkin Hiroshiman ja Nagasakin atomipommien jälkeen aihe oli erittäin ajankohtainen. Muller myös toimi aktiivisena ydinkokeiden vastustajana elämänsä loppuun asti.


title: Falco (muusikko)

text: Johann "Hans" Hölzel (19. helmikuuta 1957 – 6. helmikuuta 1998), taiteilijanimellään Falco, oli itävaltalainen pop- ja rock-tähti. Hän on ainoa laulaja, joka on noussut listaykköseksi Pohjois-Amerikassa saksankielisellä kappaleella. Falcolla oli kaiken kaikkiaan neljä listaykköskappaletta: "Der Kommissar", "Rock Me Amadeus", "Jeanny" ja "Coming Home". Falcon arvellaan myyneen maailmanlaajuisesti yli 30 miljoonaa levyä, joten häntä pidetään menestyneimpänä itävaltalaisena muusikkona.


title: Falco (muusikko)

text: Falco syntyi Wienissä, ja jäi ainoana kolmosista henkiin. Hän opiskeli Wienin musiikkikonservatoriossa. Vuonna 1977 hän asui vähän aikaa Berliinissä Saksassa. Kun hän palasi Wieniin, hän soitti itävaltalaisissa yhtyeissä Spinning Wheel ja Hallucination Company. Ennen kuin hänestä tuli kansainvälinen rocktähti, hän soitti bassoa itävaltalaisessa hard rock -yhtyeessä nimeltä Drahdiwaberl (vuodesta 1978 vuoteen 1983). Drahdiwaberlin kanssa hän esitti kappaleensa "Ganz Wien", joka myöhemmin oli myös hänen ensimmäisellä sooloalbumillaan "Einzelhaft".


title: Falco (muusikko)

text: Soolouransa Falco aloitti vuodesta 1980. Hän äänitti "Falco 3" -levynsä kappaleen "Rock Me Amadeus", jonka innoituksena oli Oscarin voittanut elokuva Amadeus. Kappaleesta tuli maailmanlaajuinen menestys ja vuonna 1986 se saavutti USA:n, Ison-Britannian, Saksan ja Itävallan listalla ensimmäisen sijan. Lisäksi se sijoittui Sveitsin listalla kakkoseksi.


title: Falco (muusikko)

text: Falcon ensimmäinen suuri hitti oli "Der Kommissar" vuonna 1982 julkaistulta albumilta "Einzelhaft". Englanninkielisestä cover-versiosta Der Kommissarista tuli nimellä "After the Fire" TOP 5 -hitti Yhdysvalloissa vuonna 1983. Kappaleen video tuomittiin myöhemmin MTV:llä tittelillä "The Worst Video of All Time" (suom. 'Kaikkien aikojen huonoin video'). Samana vuonna Laura Branigan äänitti version laulusta uusilla englanninkielisillä sanoilla, nimellä "Deep In The Dark" ja julkaisi sen albumillaan "Branigan 2". 16 vuotta myöhemmin uusi versio "Der Kommissar 2000" ja kaksi uutta uudelleenmiksausta aidosta versiosta nostivat kappaleen uudelleen listoille.


title: Falco (muusikko)

text: Muita hyvin tunnettuja kansainvälisiä hittejä olivat "Vienna Calling" ja "Jeanny" albumilta "Falco 3". "Jeanny" oli jonkinlainen sensuroitu versio, kun se julkaistiin Saksassa ja Alankomaissa, sillä se kertoi tarinan raiskaajan ja ehkä myös murhaajan näkökulmasta. Useat DJ:t ja radioasemat kieltäytyivät soittamasta kappaletta, joskin siitä tuli valtava hitti useissa Euroopan maissa ja innoitti vielä kolme uutta versiota myöhemmillä albumeilla.


title: Falco (muusikko)

text: Vuonna 1986 albumi "Emotional" julkaistiin, tuottajina olivat Rob ja Ferdi Bolland (Bolland & Bolland). Albumilla oli mm. kappaleet "Coming Home (Jeanny Part 2)", "The Sound of Musik". Seuraavana vuonna Falco lauloi dueton Brigitte Nielsenin kanssa, "Body next to Body". Albumi "Wiener Blut" julkaistiin vuonna 1988, mutta se ei saanut paljonkaan julkisuutta Saksan ja Itävallan ulkopuolella. 1990 hän teki kappaleen Cindy Crawfordille ja Tatjana Patitzille. Kappaleen nimi oli "Tanja P. not Cindy C." ja se ilmestyi albumilla "Data de Groove".


title: Falco (muusikko)

text: Jeannyn jälkeen Falco oli eurooppalaisten hittien listalla, mutta hän oli toisinaan myös USA:n ja Ison-Britannian listoilla. Hän yritti comebackiä USA:ssa kappaleella "Titanic," joka voitti muutamia palkintoja, muttei onnistunut pääsemään listoille Amerikassa. Samaan aikaan kun musiikkiura kulki hienosti, Falcon yksityiselämässä meni huonommin. Hänellä oli vaikea avioliitto sekä huume- ja alkoholiongelmia. Loppuaikoinaan hänelle myös selvisi, että hänen tyttärensä ei ollutkaan biologisesti hänen. 1990-luvun loppupuoliskolla julkaistiin lukuisia singlejä, joista "Naked" ja "Mutter, der mann mitt dem koks ist da" yrittivät luoda läpimurtoa uudelle levylle. Singlet menestyivät Itävallan listoilla, mutta osuvaa kohtaa levyn julkaisemiselle ei tullut ennen Falcon kuolemaa. Kuoleman jälkeen julkaistut "Push! Push!", "Egoist" ja "Verdammt, wir leben noch" menestyivät hyvin.


title: Falco (muusikko)

text: 6. helmikuuta 1998 aamulla Falco kuoli loukkaannuttuaan vakavasti, kun hän oli törmännyt autollaan bussin kanssa lähellä Puerto Platan lomakylää. Vaikka turvatyyny laukesi, hän kuoli heti. Jotkut sanomalehdet syyttivät, että bussi oli ajanut kaksi kertaa sallittua vauhtia kovempaa. Falcon väitettiin olleen onnettomuuden aikaan alkoholin ja kokaiinin vaikutuksen alainen, mutta väitteet peruttiin myöhemmin. Sanotaan, että väitteillä olisi yritetty suojella bussikuskia. Kuolemansa aikaan Falco teki paluuta musiikkimaailmaan. Hänet on haudattu Zentralfriedhofiin Wieniin Itävaltaan.


title: Falco (muusikko)

text: Falcon kuoleman jälkeen 27. helmikuuta julkaistiin kesken jäänyt "Out of the dark" -albumi. Albumin nimikkoraidasta tuli yksi Falcon tunnetuimmista kappaleista, ja albumi nousi Itävallan listojen kärkeen. Samana vuonna saksalaiset Rob ja Ferdi Bolland, jotka tuottivat noin puolet Falcon albumeista, julkaisivat EP:n "Tributes To Falco" nimellä "The Bolland Project feat. Alida". Nimikappale kertoi Falcon elämästä; muut kappaleet olivat "We Say Goodbye" ja "So Lonely". 2000-luvulla monet yhtyeet ja artistit ovat tehneet erilaisia cover-versioita Falcon kappaleista ja lainailleet osia mm. rap-kappaleisiinsa. Falcoa on muistettu myös Simpsonit-tv-sarjan parissa jaksossa.


title: Falco (muusikko)

text: 1999 julkaistiin postyymisti albumi "Verdammt, wir leben noch", jonka nimikkokappale nousi hitiksi. Albumi sisälsi kappaleita Falcon suunnitteilla olleesta albumista "Egoisten". 2. helmikuuta 2008 julkaistiin livealbumi "Falco - Symphonic" vuonna 1994 Falcon suorittamasta konsertista yhdessä Wiener Neustadt -orkesterin kanssa. Levy nousi heti ilmestymisviikollaan listaykköseksi. Samoihin aikoihin 7. helmikuuta sai ensi-iltansa Falcosta tehty elämäkertaelokuva "Falco - Verdammt, wir leben noch!", joka on saanut nimensä postyymisti julkaistun Falcon "Verdammt, wir leben noch"-levyn pohjalta. Pääosaa näytteli Manuel Rubey. Vuonna 2008, kymmenen vuotta Falcon kuolemasta ja "Out Of The Dark"-albumin julkaisemisesta, "Out Of The Dark" nousi jälleen Itävallan listoille. Samasta syystä listoille palasi muun muassa "Jeanny".


title: Falco (muusikko)

text: Marraskuussa 2009 ilmoitettiin löydetyksi julkaisemattomia ja kadoksissa olleita Falcon kappaleita, joiden sanotaan olevan nauhoitettu vuonna 1987. Albumi, joka sisältää kadoksissa olleet kappaleet, julkaistiin 4. joulukuuta 2009. Kappaleiden joukossa on muun muassa "The spirit never dies (Jeanny final)", joka on viimeinen osa "Jeanny"-trilogiassa. Levy nousi melkein heti Itävallan listojen kärkeen, ja saavutti listapaikan Saksastakin.Helmikuussa vuonna 2008 julkaistiin elokuva Falco - Verdammt wir leben noch, joka kertoo Falcon elämästä.


title: Nyy2 Lupi

text:
Nyy2 Lupi (ν Lupi, HR 5699) on Aurinkoa muistuttava tähti 47.2 valovuoden päässä Maasta. Se on keltainen pääsarjan tähti, jonka
spektrityyppi on G2-5 V. Tähden massa on suunnillaan sama kuin Auringon, ja läpimitta 0,99 Auringon läpimittaa. Luminositeetti 0,97 Aurinkoa.


title: Tuominen

text: Tuominen on suomalainen sukunimi, joka on muun muassa seuraavilla henkilöillä:


title: Uinu, uinu lemmikkini 2

text: Uinu, uinu lemmikkini 2 ("Pet Sematary 2") on vuonna 1992 ensi-iltansa saanut kauhuelokuva. Elokuva on jatko-osa vuoden 1989 "Uinu, uinu lemmikkini" -elokuvalle, joka perustuu Stephen Kingin kirjaan. Elokuvan on ohjannut Mary Lambert.


title: Uinu, uinu lemmikkini 2

text: Elokuva kertoo nuoresta Jeffistä, joka muuttaa isänsä, Chasen, kanssa pieneen Ludlowin kylään aloittaakseen uuden elämän, sen jälkeen kun perheen äiti menetti henkensä. Jeffiä kiusataan koulussa, eikä hän tunnu saavan ystäviä kunnes tapaa Drewin. Drew asuu äitinsä ja ilkeän isäpuolensa kanssa ja hänellä on koira, jonka Drewin isäpuoli, Gus, ampuu kyllästyneenä koiran jatkuvaan haukuntaan. Jeff ja Drew hautaavat koiran vanhalle intiaanien hautausmaalle. Legendan mukaan maaperä herättäisi kuolleet henkiin. Jeff ja Drew pitävät tarinoita pelkkänä höpinänä, mutta koira palaakin takaisin. Uinu, uinu lemmikkini I:n kissan tavoin, intiaanien hautausmaan haudasta noussut koirakin haisee omituiselle, ja silmissä näkyy jotakin outoa. Kun koira tappaa Drewin isäpuolen Gusin, pojat päättävät tehdä saman kuin aiemminkin. He hautaavat Gusin intiaanien hautausmaalle. Gus herää henkiin, ja hetken Drew jopa iloitsee, että haudasta noussut Gus on paljon mukavampi kuin entinen Gus. Ilo päättyy lyhyeen, kun Gusista alkaa ilmetä todella pahoja piirteitä. Helvetti pääsee valloilleen.


title: Uinu, uinu lemmikkini 2

text: "Video-oppaassa" vuodelta 1994 Bello Romano sanoo elokuvaa heikoksi ja edeltäjäänsä raaemmaksi jatkorahastukseksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Erika Villaécija

text: Erika Villaécija García () on espanjalainen uimari, joka edusti kotimaataan kesäolympialaisissa 2004 ja 2008. Ateenassa 2004 hän sijoittui viidenneksi 800 metrin vapaauinnissa.


title: Erika Villaécija

text: Villaécija voitti Dubain lyhyen radan MM-kilpailuissa 2010 kultaa 800 metrin vapaauinnissa. Manchesterissa 2008 hän sai samassa lajissa pronssia. Hän on saavuttanut kuusi mitalia pitkän ja seitsemän mitalia lyhyen radan EM-kilpailuissa. Euroopan-mestaruuden hän on voittanut pitkällä radalla 800 metrin vapaauinnissa ja 4 x 200 metrin vapaauintiviestissä Madridissa 2004 sekä lyhyellä radalla 800 metrin vapaauinnissa Dublinissa 2003.


title: Rautatalo

text: Rautatalo on rakennus Helsingin Kluuvin kaupunginosassa Gasellin korttelissa osoitteessa Keskuskatu 3. Rautatalon suunnitteli suomalainen arkkitehti Alvar Aalto ja se valmistui vuonna 1955. Rakennus sijaitsee Domus Litoniin ja Kinopalatsin liiketalon välissä. Rautatalo tehtiin rautakauppa-alan keskusjärjestöjen rakennukseksi, mistä juontuu sen nimi.


title: Rautatalo

text: Kutsukilpailun Rautatalosta järjesti Hakasalmen Oy vuonna 1951. Aalto voitti kilpailun ehdotuksellaan, jossa uusi rakennus liitettiin taitavasti jo olemassa olevaan ympäristöön. Rakennuksen tärkein tila on Marmorihalli, katutasoa ylempänä oleva kolmen kerroksen korkuinen kattovalaistu atrium, jota kiertävät toimistokerroksien parvet. Salin lattia on marmoria ja parvien kaiteet päällystetty travertiinilla. Salissa toimi rakennuksen valmistumisesta lähtien kahvila. Siitä ja sen miljööstä tuli suihkulähteineen ja viherkasveineen suosittu keidas keskelle kaupunkia, mutta kahvilatoiminta lakkasi 1980-luvun puolivälissä.


title: Rautatalo

text: Rautatalon Keskuskadun puoleinen julkisivu on kuparia, pronssia ja lasia. Se on yksi ensimmäisistä verhojulkisivuista Helsingissä. Pohjoispäädyn julkisivu on vuorostaan punatiiltä. Rautataloon asennettiin Suomen ensimmäiset "ajattelevat" hissit. Eräs lehti kirjoitti niistä seuraavasti:


title: Fuel for the Fire

text: Fuel for the Fire on vuoden 2007 Suomen Idols-voittajan Ari Koivusen debyyttialbumi, joka julkaistiin 30. toukokuuta 2007. Albumilta julkaistiin singlenä popvaikutteinen kappale "Hear My Call". Albumia on myyty yli 69 000 kappaletta. "Fuel for the Fire" teki suomalaista listahistoriaa 2007, viikolla 32 ollessaan Suomen virallisen albumilistan ykkösenä 12 viikkoa yhtäjaksoisesti.


title: Fuel for the Fire

text: Albumin ovat tuottaneet Nino Laurenne ja Pasi Heikkilä, ja sille ovat tehneet musiikkia muun muassa Marco Hietala, Timo Tolkki, Tony Kakko, Janne Joutsenniemi ja Jarkko Ahola.


title: Fuel for the Fire

text: Sonata Arctican vuonna 2012 julkaistulla "Stones Grow Her Name" -albumilla kuullaan Tony Kakon sanoittama ja säveltämä kappale "Losing My Insanity", jonka hän teki alun perin Koivusen "Fuel for the Fire" -albumille.


title: Khii1 Orionis

text:
Khii1 Orionis (χ Ori / χ Orionis ) on hieman Aurinkoa muistuttava tähti 32 valovuoden päässä.
Tähti on hieman Aurinkoa painavampi ja kuumempi.
Tähteä kiertää himmeä punainen kääpiö 14,1 vuoden jaksoissa keskimäärin 61, AU:n päässä, melko soikealla radalla. Radan soikeus 0,45, etäisyys vaihtelee 3,5-9,3 AU.
Se on löydetty tähdenpeiton avulla. Tähdellä väitetään olevan toinen, pienimaissainen seuralainen
A 14,25 vuoden kiertoajalla, etäisyydellä = 0,095". Toisaalta tähdeltä on turhaan etsitty lähietäisyydellä kiertävää ruskeaa kääpiötä tai planeettaa.


title: Khii1 Orionis

text: Tähti on mahdollisesti Ison Karhun liikkuvaan ryhmän jäsen. Sen jäsenyydestä ei kuitenkaan ole yksimielisyyttä.


title: Seinäjoen suojeluskuntatalo

text: Seinäjoen suojeluskuntatalo on kolmen rakennuksen muodostama kokonaisuus Seinäjoella, Etelä-Pohjanmaalla. Kokonaisuuden suunnittelusta on vastannut suomalainen arkkitehti Alvar Aalto, ja se oli hänen ensimmäinen julkinen työnsä. Kokonaisuus henkii 1920-luvun klassismia. Se rakennettiin vuosina 1924–1926. Nykyisin suojeluskuntatalossa toimii Suojeluskunta- ja Lotta Svärd -museo. Suojeluskuntatalon sisäpihalle pystytettiin 1988 professori Pentti Papinahon veistämä Suojeluskuntalainen-patsas.


title: Seinäjoen suojeluskuntatalo

text: Seinäjoen suojeluskuntatalo kuuluu Suomen valtakunnallisesti merkittäviin rakennettuihin kulttuuriympäristöihin.


title: David Plastik

text: David Plastik (s. 1964) on yhdysvaltalainen pokeriammattilainen.


title: David Plastik

text: Plastik on valmistunut Hartfordin yliopistosta ja työskenteli ennen pokeriuraansa musiikkilehtien valokuvaajana 1980-luvulla. Hänen kuviaan julkaistiin muun muassa "Rolling Stone" ja "Billboard" -lehdissä. Hän työskenteli myös myyntimiehenä isänsä yrityksessä, kunnes alkoi menestyä pokeripöydissä. Pokerin Plastik aloitti vuonna 1995.


title: David Plastik

text: Plastik voitti joulukuussa 1999 Yhdysvaltain pokerimestaruuskilpailujen 500 dollarin limiitti hold 'em -turnauksen. Seuraavana kesänä hän oli Legends of Poker -tapahtuman 1 000 dollarin H.O.S.E.-turnauksen voittaja. Huhtikuussa 2003 Plastik oli toinen Bellagion kasinolla WPT:n mestaruuskilpailujen yhteydessä järjestetyssä 2 500 dollarin limiitti hold'em -turnauksessa. Joulukuussa 2005 hän voitti Fourth Annual Five Diamond World Poker Classic -tapahtuman 2 000 no limit hold 'em -turnauksen ja ansaitsi 212 730 dollaria. Uran toistaiseksi rahakkain turnausvoitto oli helmikuussa 2006 Plastikin saavuttama L.A. Poker Classic -tapahtuman 1 455 dollarin limiitti-turnauksen ykköstila, josta hän sai 306 180 dollaria.


title: David Plastik

text: Plastikin paras World Series of Poker -saavutus toistaiseksi on kolmostila vuoden 2003 2 000 dollarin H.O.R.S.E.-turnauksesta. Turnauksen voitti Doyle Brunson. World Poker Tourilla Plastik on parhaimmillaan ollut seitsemäs (Bay 101 Shooting Stars -turnaus maaliskuussa 2004).


title: David Plastik

text: Plastik oli mukana Ultimate Poker Challengen ensimmäisen kauden finaalissa.


title: David Plastik

text: Elokuussa 2007 Plastikin pokeriuran turnausansiot ylittivät 1,9 miljoonaa dollaria.


title: Iota Persei

text: Iota Persei ( ι Persei /ι Per ) on Aurinkoa hieman muistuttava tähti 34 valovuoden päässä. Tähti liikkuu hyvin nopeasti, 92 km/s.


title: Ammuntapeli

text: Ammuntapeli tai räiskintäpeli on videopelien lajityyppi, jossa pääosassa on ampuminen. Rajaavampaa nimitystä ”shoot ’em up” (lyhennettynä ”shmup”) käytetään etenkin vanhemmista ampumapeleistä, joissa liikkumavapaus on varsin rajoitettu. Joissakin on joko yksi staattinen ruutu taisteluareenana (esimerkiksi "Asteroids" ja "Space Invaders"), tai sitten vihollisia ja pelimaailmaa vieritetään vastaan pelaajasta riippumatta (esimerkiksi "Nemesis" ja "R-Type").


title: Ammuntapeli

text: Nykyisin suosittu ampumapelien alalajityyppi on ensimmäisen persoonan ammuntapeli (FPS, First-person shooter), jossa tapahtumat esitellään pelattavan hahmon näkökulmasta. Lajityyppi tuli tunnetuksi vuoden 1992 "Wolfenstein 3D":sta ja etenkin vuoden 1993 "Doomista". Vuonna 1995 "Descent" mullisti FPS-pelimaailmaa tuomalla täyden 3D -grafiikan. Myöhempiä tunnettuja FPS -pelejä ovat muiden muassa "Half-Life" (1998) ja "" (2002). Nämä pelit ovat yleensä moninpelattavia. Muita alalajityyppejä ovat kolmannen persoonan ammuntapeli ja taktinen ammuntapeli.


title: Ammuntapeli

text: Ammuntapeleihin kuuluvat myös valopistoolilla pelattavat pelit. Kolikkopelien valopistoolit korvattiin tietokoneversioissa usein hiirellä ohjattavalla tähtäimellä, mutta moniin pelikonsoleihin oli (ja on edelleen) saatavissa myös kotiin hankittavia valopistooleja. Klassisimpiin ammuntapeleihin kuuluvassa "Cannon Fodderissa" (1993) taas ohjataan sotilasjoukkoa hiirellä.


title: Ammuntapeli

text: Raideammunnat () ovat yksi alalaji, joissa pelaajan liikkumista on rajoitettu ennaltamääritellysti "raiteilla". Lajityyppi voi muutoin muistuttaa paljon ensimmäisen persoonan ammuntapeliä, mutta katselusuunta ja liikkuminen eivät ole pelaajan ohjattavissa. Esimerkki raideammuntapelistä on Segan "Virtua Cop" (1994).


title: Ammuntapeli

text: Valopistoolipelit käyttävät valopistooliohjainta ja usein ovat myös raideammuntoja. NES-konsolille julkaistu "Duck Hunt" (1984) ei kuitenkaan liiku vaan ainoastaan kohteet liikkuvat.


title: Roo Coronae Borealis

text: Roo Coronae Borealis (ρ CrB / ρ Coronae Borealis) on tähti Pohjan kruunun tähtikuviossa 56,81 valovuoden päässä. Tähti muistuttaa Aurinkoa, ja se on keltainen pääsarjan tähti, jonka spektriluokka on G0-G2Va.


title: Roo Coronae Borealis

text: Tähti on noin 10 miljardia vuotta vanha eli Aurinkoa vanhempi. Tähdellä on eksoplaneetta ja pölykiekko.


title: Tapani Koivuniemen uskonlahko

text: Tapani Koivuniemen uskonlahko on suljettu kristillinen uskonlahko, jota johtaa puunjalostusdiplomi-insinööri Tapani Ilmari Koivuniemi (s. 1. marraskuuta 1960). Lahko syntyi Espoossa Otaniemen teekkarikylässä 1980-luvulla raamattupiirinä ja muuttui vähitellen suljetuksi uskonlahkoksi.


title: Tapani Koivuniemen uskonlahko

text: Uskonnollinen liikehdintä oli voimakasta Espoon Otaniemen teekkariyhteisössä 1980-luvun alussa. Uskonnollisen herätyksen saanut Tapani Koivuniemi järjesti suosittuja rukouspiirejä opiskelijayhteisössä, ja niiden toiminta laajeni muun muassa tilaisuuksiin Olarin seurakunnan tiloissa Niittykummussa.


title: Tapani Koivuniemen uskonlahko

text: Helsingin Sanomien mukaan Koivuniemen lahkon juuret ovat niin kutsutussa Maanantaipiirissä. Nimensä Maanantaipiiri sai kokoontumisajasta: piiri kokoontui joka maanantai kello 18. Piirin jäsenet olivat korkeasti koulutettuja: diplomi-insinöörejä, lisensiaatteja ja lääkäreitä. Koivuniemi itse valmistui vuonna 1988 diplomi-insinööriksi Otaniemen Teknillisestä korkeakoulusta ja hänen lopputyönsä aihe käsitteli sahateollisuuden kapasiteetin ja pääomatarpeen välistä riippuvuutta. Maanantaipiiriin ydinryhmän muodosti niin kutsuttu "kerma". Piiri järjesti kursseja: PH1 ja PH2. Pyhä henki ykkösessä täytyttiin Pyhällä Hengellä ja opittiin puhumaan kielillä. Kakkosessa opeteltiin selittämään kieliä ja profetoimaan. Piiri muodostui suljetuksi, eikä lausuntoja ulkopuolisille annettu. Maanantaipiiri suljettiin ulkopuolisilta 1990-luvun lopulla, ja rinnalle syntyi Maitobaari. Maanantaipiiri toimii edelleen.


title: Tapani Koivuniemen uskonlahko

text: Maitobaari oli Espoossa toimiva rekisteröitymätön nuorten aikuisten toimintamuoto, joka perustettiin tammikuussa 1994 osana Tapani Koivuniemen johtamaa insinöörien ja muiden korkeasti koulutettujen kristittyjen suljettua uskonnollista yhteisöä. Maitobaari oli alussa liikkeen ainoa julkinen toimintamuoto ja tarkoitus oli saada koulutettuja ihmisiä mukaan niin kutsuttuihin työntekijäyhteyksiin, joiden toiminta oli ulkopuolisilta täysin salassa.


title: Tapani Koivuniemen uskonlahko

text: Maitobaarin juuret ovat 1980-luvun lopulla Olarin luterilaisen seurakunnan tiloissa toimineessa Maanantaipiirissä. Syksyllä 1990 joidenkin piiriin osallistuneiden nuorten vanhemmat ottivat huolestuneena yhteyttä seurakuntaan, jonka jälkeen Maanantaipiiri lopetti toimintansa seurakunnan yhteydessä. Toiminta kuitenkin jatkui muualla. Maitobaarin perustivat vuonna 1994 Maanantaipiirissä mukana olleet Jussi Virtanen ja musisoinnista vastannut Juha Korhonen. Tapani Koivuniemi ei toiminut Maitobaarissa opettajana mutta ilmaisi sille tukensa Raamattuun sitoutuneena työmuotona, joka levittää evankeliumin iloista uutista. Loppuaikoina vakiintunut kokoontumispaikka oli Matinkylän Pirtti. Parhaina aikoina kokouksissa oli paikalla parisataa henkeä. Varsinaisen Maitobaarin eli Koivuniemen kultin kaikille avoimen osan toiminta lopetettiin 2000-vuosikymmenen puolessavälissä. Sittemmin Jussi Virtanen ja Juha Korhonen ovat toimineet Tapani Koivuniemen hallinnoiman Kustannusosakeyhtiö Koivuniemen johtotehtävissä.


title: Tapani Koivuniemen uskonlahko

text: Toimintaan liittyivät myös Satama- ja Messi-nimellä tunnetut työmuodot, jotka on vuosia sitten lopetettu. Tapani Koivuniemi on kiistänyt osuutensa Maitobaarin syntyyn ja toimintaan: ""--minulla ei ollut osaa eikä arpaa koko (Maitobaari) kuvioon, ei sen syntyyn, johtoon, työhön tai toimintaan"”.


title: Tapani Koivuniemen uskonlahko

text: Vuonna 1997 perustettiin Puutarha-niminen suljettu uskonnollinen lahko, jonka jäsenet olivat entisiä maitobaarilaisia. Puutarha-ryhmän kokouksissa, joita pidettiin mm. Jättölän kylätalolla Nummi-Pusulassa, kuunneltiin mm. Tapani Koivuniemen uskonnollisia nauhoitteita. Lasten opetus järjestettiin kotiopetuksella ja oppimateriaali oli tehty itse. Alussa naiset saivat olla naisellisia, mutta myöhemmin mm. meikkaaminen kiellettiin, koska Raamatun mukaan Iisebel manipuloi miestään. Miehet kasvattivat parrat, ja miesten aseman korostaminen perheen päänä nousi esiin. Kultissa harrastettiin nk. "pyhää suunantoa", jossa lahkolaiset tervehtivät suutelemalla muitakin kuin puolisoitaan. Puutarha-lahkon ja Maanantaipiirin opetuksiin kuului mm. jäsenten painoindeksitavoitteet: miehet 19, naiset 17.


title: Tapani Koivuniemen uskonlahko

text: Puutarhan jälkeen Koivuniemi kannattajineen perusti vuonna 2000 salaisen ja suljetun uskonnollisen lahkon, Tornin. Torni päätettiin lopettaa kesällä 2010 ja jäsenet saivat hakea jäsenyyttä uuteen "”työntekijäyhteyteen”". Toisaalta Tapani Koivuniemi kultti -sivuston mukaan Tornissa on 14 aikuisjäsentä ja 21 lapsijäsentä.


title: Tapani Koivuniemen uskonlahko

text: Tapani Koivuniemen kultti ja Maitobaarin opetus pohjautui Raamatun kirjaimelliseen tulkintaan ja autoritääriseen johtamiskulttuuriin, joskin myöhemmin mukaan tuli opetusta, jonka voidaan katsoa olevan liberaaliteologian näkökulmasta hyvin erikoislaatuista Raamatun tulkintaa. Esimerkiksi evankeliointia pidettiin keskeisenä elävään uskoon kuuluvana osana ja armona sitä, että ihminen voi tulla Jumalan lapseksi Jeesuksen sovitustyön vastaanottamisen kautta ja Jeesus vapauttaa ihmisen synnin vallasta, jotta hän voi elää Jumalan lapsena. Korostettiin myös henkilökohtaisen Jumala-suhteen merkitystä ja sitä, että Jeesus oikeasti tahtoo olla yhteydessä jokaiseen ihmiseen auttaakseen häntä, antaakseen rauhan sydämeen ja tarjotakseen mahdollisuuden mielekkääseen ja motivoivaan elämään.


title: Tapani Koivuniemen uskonlahko

text: Kastetta pidettiin periaatteessa tärkeänä, mutta käytännössä tärkeintä oli, että ihminen tekee tietoisen valinnan alkaa kristityksi ottamalla armosta Jeesuksen sovitustyö vastaan. Myös armolahjoja, kuten kielilläpuhumista korostettiin. Maitobaarilaiset pitivät itseään raamatullisuuteen pyrkivänä evankelioivana nuortenpiirinä, jonka toiminta perustuu Raamatun lisäksi luterilaisiin tunnustuskirjoihin. Johtajien auktoriteetti oli korostetussa asemassa niin seurakunnassa kuin perheen sisälläkin. Vallan tuli olla ehdotonta tai sitä ei ollut. Auktoriteettien tai heidän opetustensa kyseenalaistaminen tulkittiin kyseenalaistajan omiksi ongelmiksi.


title: Tapani Koivuniemen uskonlahko

text: Jäseniä on myös Tapani Koivuniemen pitämän opetuksen kautta vaadittu alhaisiin painoindekseihin tietyn ajan sisällä. Koivuniemi teki painoindekseistä matemaattisen funktion ja määritteli sen perusteella, kuka jäsenistä on ”läski” ja kuka ”tosi läski”. Miehillä tavoiteltu painoindeksiraja oli 19 ja naisilla 17. Laihduttamiseen motivoitiin liikkeestä erottamisella, ja etenemistä seurattiin sekä yhteisin punnituksin että sähköpostien välityksellä. Laihuusihanne kohdistui myös lapsiin. MOT-ohjelman haastatteleman henkilön mukaan lapsille opetettiin, että Jeesus tykkää laihoista tytöistä ja pojista.


title: Tapani Koivuniemen uskonlahko

text: Helsingin Sanomat julkaisi kuukausiliitteessä 4. joulukuuta 2010 jutun "Valitut", jossa käsiteltiin 1980-luvun lopussa teekkarikylässä Otaniemessä syntynyttä raamattupiiriä, Tapani Koivuniemeä ja piirin muuttumista suljetuksi lahkoksi; Maanantaipiiri (suljettu sisäpiiri), Maitobaari, Puutarha (perustettu 1997) ja Torni (perustettu 2000).


title: Tapani Koivuniemen uskonlahko

text: Tapani Koivuniemi vastasi Helsingin Sanomien juttuun ja kertoi raamattupiirin edustavan tavanomaista herätyskristillisyyttä, eikä kyseessä ole salaseura tai kultti vaan yksityinen raamattupiiri.


title: Tapani Koivuniemen uskonlahko

text: Uskontojen uhrien tuki ry on kritisoinut Maitobaaria muun muassa jäsentensä manipuloinnista ja autoritäärisestä johtamiskulttuurista (liikkeen johtaja määräsi, mikä on oikea raamatuntulkinta). Liike saavutti 1990-luvun lopulla laajahkoa julkisuutta liikkeestä eronneiden ihmisten kuvaillessa kokemuksiaan iltapäivälehtien sivuilla. Lapset on pakotettu käymään kotikoulua. Kultti tulkitsee Yleisradion MOT-ohjelman mukaan Paavalin sanoja siten, että sen sisällä jotkut jäsenet antavat toisilleen pitkiä suudelmia. Yhden MOT-ohjelmassa haastatellun miehen mukaan, jotkut lahkon muista miehistä suutelivat hänen vaimoaan kiihkeästi. Tämä tuntui hänestä vaikealta.


title: Tapani Koivuniemen uskonlahko

text: Internetissä toimivalla amerikkalaispalvelimen sivustolla maanantaipiiri.info, lahkon entiset jäsenet ja asiasta kiinnostuneet ovat käyneet keskusteluja.


title: Tapani Koivuniemen uskonlahko

text: Toimitusjohtaja Koivuniemi vastasi yrityksen verkkosivuilla Helsingin Sanomien kuukausiliitteen väitteisiin mm. kiistämällä 300 tunnin kuukausityöajan: "”--lainsäädäntöä on noudatettava, mutta talon puolesta eivät kiinnosta työtunnit vaan tulos”". Koivuniemen mukaan kukaan yrityksen työntekijä ei ole minkään sortin lahkolainen, ja suurin osa Koivuniemen raamattupiirin jäsenistä ei ole koskaan ollut yrityksen työntekijä. Tapani Koivuniemi selvensi, että hänellä ”"--ei ollut osaa eikä arpaa koko (Maitobaari) kuvioon, ei sen syntyyn, johtoon, työhön tai toimintaan”". Koivuniemi kertoi kuitenkin olleensa vain yksityisesti mukana Raamattupiirin toiminnassa, mutta piiriin ei liity mitään vallankäyttöä. Mitään kulttia ei Raamattupiirissä ole hänen mukaan olemassa. Koivuniemi ei ollut nähnyt Raamattupiirissä kielisuudelmia ja piti Helsingin Sanomien artikkelin väitteitä väärinä. Koivuniemi myönsi painonpudotus-projektin tapahtuneen, mutta kirjoitti Helsingin Sanomien jutun antavan asiasta ulkopuoliselle väärän käsityksen. Painoindeksit tarvittiin, koska Koivuniemen mukaan "”--painonpudottajan uskonpuute suhteellistaa helposti minäkuvan”". Koivuniemi arvioi Helsingin Sanomien jutun olleen kokonaisuudessaan virheellinen, tarkoitushakuinen ja vihamielinen.


title: Tapani Koivuniemen uskonlahko

text: Myöhemmin lahkosta eronnut seurakuntapastori kertoi nimellään STT:lle, että työntekijöitä rekrytoitiin lahkosta. Työsuojelutarkastus Koivuniemen firmassa alkoi ja päättyi siihen, että Koivuniemi sai puhtaat paperit. Työaikalain noudattamista ei voitu tarkistaa, sillä työntekijät tekevät töitä kodeissaan, joihin tarkastajilla ei ole valtuuksia mennä. Kotona töitä tekevien työnantajaa ei velvoiteta valvomaan työaikoja. Tarkastaja selvitti myös työnantajaa, työterveyshuoltoa ja muutamaa työntekijää haastattelemalla, onko firmassa uupuneita työntekijöitä. Viitteitä kuormituksesta ei löytynyt. Espoon perhe- ja sosiaalipalveluiden johtaja kommentoi, että lastensuojelun tai terveydenhuollon päällikkötasolle ei ole tullut tietoa lastensuojelurikkomuksista, mutta alipaino-ongelmakäyttäytymistä odottavilla äideillä on vaikea saada muuttumaan, koska vanhemmat ovat vahvan uskonlahkon piirissä.


title: Tapani Koivuniemen uskonlahko

text: Vuonna 1999 perustettiin Kustannusosakeyhtiö Koivuniemi, joka julkaisi mm. levyn Vastatuuleen sekä lapsille tarkoitetut Paavo Kettu -kasetit. Yhtiön toimisto sijaitsee espoolaisen rivitalon kerhohuoneessa. Kaikki yhtiön työntekijät ovat lahkon jäseniä, jotka työskentelevät pääsääntöisesti kotonaan. Yhtiö laajeni monialayritykseksi ja se pärjäsi erityisesti julkisen hallinnon tarjouskilpailuissa. Yhtiön asiakkaita ovat olleet mm. verohallinto, Kela, Tulli, Tapiola, Fortum, Metsä-Tissue, UPM, British Airways, Diakonissalaitos, Oulun Energia, Fonecta, Lähivakuutus, Neste, Varma, Säteilyturvakeskus, Maanpuolustuskorkeakoulu, Satakunnan Sairaanhoitopiiri.


title: Tapani Koivuniemen uskonlahko

text: Kultin yhteydessä toimiva Kustannusosakeyhtiö Koivuniemi tarjoaa muun muassa IT-alan palveluja valtion laitoksille. Yleisradion MOT-ohjelman mukaan Finnvera maksaa Koivuniemelle satojatuhansia euroja vuosittain. Kultin jäsenet tekivät yritykselle töitä 2000 euron kuukausipalkalla. Työntekoa painotettiin voimakkaasti muun muassa Tapani Koivuniemen raamattuopetusten kautta. Eräältä esimieheltä oli kyselty, oliko hänen alaisellaan motivaatio-ongelma tai sivubisneksiä, kun tämä oli tehnyt 170 tuntia töitä kuukaudessa. Suositeltiin, että 300 tuntia kuukaudessa oli hyvä määrä, vaikka virallisesti oli annettu ohje, että ylityötä ei saa tehdä eikä ylityötä saa teettää. Sanottiin, että ne jotka tekevät kolmesataa tuntia kuukaudessa ovat onnellisimpia. Kovien työntuntien motiivina oli työntekijöiden usko siihen, että rahalla tehdään hengellisiä tuotteita.


title: Tapani Koivuniemen uskonlahko

text: Kustannusosakeyhtiö Koivuniemelle on kertynyt taseeseen kymmenessä vuodessa varoja viisi miljoonaa euroa. Jäsenille on luvattu, että voittoja käytetään hengelliseen työhön. MOT:n toimittajalle ei kuitenkaan vastattu, kun Koivuniemeltä tiedusteltiin, milloin voittoja aletaan käyttää hengelliseen työhön. Kustannusosakeyhtiö Koivuniemen varojen käytöstä päättää yhtiöjärjestyksen mukaan hallitus, joka on yhtä kuin Koivuniemen perhe.


title: Tapani Koivuniemen uskonlahko

text: Vuonna 2009 Kustannusosakeyhtiö Koivuniemi haki Classic Radiolta vapautunutta toimilupaa. Yhtiö on ollut myös kiinnostunut televisiosta.


title: Severstal Aircompany

text: Severstal Aircompany on Severstal -kaivosyhtiön omistama venäläinen lentoyhtiö, jonka pääkonttori sijaitsee Tšerepovetsissa. Vuonna 2007 yhtiö lensi yhdellä Jakovlev Jak-40 -koneella Petroskoista Helsinkiin. Lennot Helsinkiin loppuivat 17. maaliskuuta 2011, mutta alkoivat uudestaan 2013 . Yhtiön laivasto koostuu Jakovlev- sekä Canadair Regional Jet -koneista, ja se liikennöi Tšerepovetsista Helsingin lisäksi mm. Pietariin ja Moskovaan.


title: Michael Grimaldi

text: Michael Grimaldi (s.1971) on yhdysvaltalainen New Yorkissa asuva taidemaalari. Hän on yksi neljästä Grand Central Academy of Artin pääopettajista. Hän maalaa aina elävästä mallista, tyypillisiä hänen töidensä aiheita ovat asetelmat, maisemat, muotokuvat ja muut figuratiiviset aiheet.


title: Michael Grimaldi

text: Hän aloitti opintonsa 1985 ja jatkoi 1989 New York studio school of drawingiin, opiskellen maalausta ja kuvanveistoa. Tämän jälkeen hän siirtyi Art Students League of New Yorkiin, sieltä Ablert Defoisiin Ranskaan, opiskelemaan Ted Seth Jacobsin ja Anthony J. Ryderin ohjauksessa. Tästä hän vielä jatkoi 1993-1994 National Academy of Designiin, School of Fine Artsiin New Yorkkiin. Ja viimein päätyen opiskelemaan Water Street Atelieriin Jacob Collinssin ohjaukseen 1994-1997. Vielä 2004 hän täydensi osaamistaan Faculdad Medicina, Anatomian ja leikkauksen osastolla Argentiinassa Buenos Airesissa.


title: Michael Grimaldi

text: Nykyään Grimaldi opettaa ja on opettanut useissa kouluissa ympäri maailmaa. Ensiksi hän opetti Seattle Academy of Fine Artissa 1997 (ja palaa vieläkin opettamaan lyhyeksi aikaa joka vuosi). Hän oli yksi Studio 126 school of artin perustajista ja on myös opettanut Academy of Design School of Fine Artissa New Yorkissa ja Water Street Atelierissa figuratiivista piirustusta. Tällä hetkellä hän on yksi neljästä pääopintosuunnitelman opettajasta Grand Central Academyssä.


title: Edo-kausi

text: Edo-kausi (), tunnetaan myös nimellä Tokugawa-kausi, on Japanin historian ajanjakso, joka käsittää vuodet 1600–1868. Ajanjakson tunnusomaisinta oli Edon tai Tokugawa-shōgunaatin hallinto, jonka virallisesti perusti 1603 ensimmäinen shōgun Tokugawa Ieyasu. Ajanjakso päättyi Meiji-restauraatioon ja vallan palauttamiseen viimeiseltä shōgunilta Tokugawa Yoshinobulta keisarille. Edo-kausi toi Japaniin yli 250 vuoden rauhan jakson, joka on yksi maailman historian pisimmistä sodattomista aikakausista. Edo-kausi tunnetaan myös Japanin modernin ajan alkuna.


title: Edo-kausi

text: Ieyasun läntisistä daimioista Sekigaharan taistelussa saavuttama voitto antoi hänelle lähes kaiken vallan Japanissa. Hän pian tuhosi lukuisia daimioiden sukuja, alensi toiset ja jakoi sotasaaliin suvulleen ja liittolaisilleen. Ieyasu ei saanut läntisiä daimioita täydellisesti valtaansa, mutta shōgunin tittelin omaksuminen vakautti liittolaisjärjestelmää. Vahvistettuaan valtansa perustaa, Ieyasu asetti poikansa Tokugawa Hidetadan shōguniksi 1605. Toyotomit olivat edelleen huomattava uhka ja Ieyasu käyttikin seuraavan vuosikymmenen heidän hävittämisekseen. Vuonna 1615 Tokugawan armeija tuhosi Toyotomin linnoituksen Osakassa. Tokugawa-kausi toi Japaniin 250 vuotta kestävän vakaan kauden.


title: Edo-kausi

text: Vuosisatojen kehitys Kamakura-shōgunaatin tasapainoisesta yhteiselosta keisarillisen hovin kanssa johti sotilasluokan, "bushin", nousuun hallinnon huipulle. Uuden bakufun toteuttaja Tokugawa Ieyasu hyötyi suuresti Oda Nobunagan ja Toyotomi Hideyoshin saavutuksista. Vaikka Ieyasu oli jo vaikutusvaltainen, hän hyötyi siirrosta rikkaalle Kantōn alueelle. Ieyasu ylläpiti 2,5 miljoonan kokun maaomaisuutta sekä uutta päämajaa Edossa, joka oli strategisesti sijoittunut linnakaupunki. Hänen hallinnassaan oli myös 2 miljoonaa kokua sekä 38 vasallia. Hideyoshin kuoleman jälkeen Ieyasu riisti Toyotomin suvulta vallan.